Wikipedia:Kumuniezh/An davarn/sizhunvezh 17, bloaz 2020 - Wikipedia\nWikipedia:Kumuniezh/An davarn/sizhunvezh 17, bloaz 2020\n1 20/04/2020 — 26/04/2020\n1.1 Treuzskrivadur anvioù hebraek\n1.2 Skridoù bet lamet diouzh Kaozeal:Ibil chokolad\n1.3 Brezel embann Kaozeal:Ibil chokolad\n1.5 Keloù a bouez\n1.7 Pennadoù dereat\n1.8 E ego, enebet ouzh an doujañs\n20/04/2020 — 26/04/2020[kemmañ ar vammenn]\nSkrivañ un dra bennak er seitekvet sizhunvezh eus 2020 | An davarn | sizhun a-raok — sizhun war-lerc'h\nTreuzskrivadur anvioù hebraek[kemmañ ar vammenn]\nSalud d'an dud ! Labouret 'm eus kalzig er mare-mañ war pennadoù a c'houlenne treuzskrivañ e brezhoneg anvioù pe gerioù hebraek. Graet 'm eus gant anvioù implijet dija e pennadoù zo, ret e oa bet din kinnig traoù all, met n'eo ket gwall unvan an traoù 'm eus aon. N'eus ket c'hoazh eus ur pennad evel-se Wikipedia:Kendivizoù reolata/Anvioù divoutin gresianek kozh ha modern evit an hebraeg, marteze e vije poent ober war-dro ? Daveoù zo gant skrivagnerien zo, pe c'hoazh divizoù bet kemeret er-maez eus ar Wiki-mañ ? A galon --Lekemok (kaozeal) 22 Ebr 2020 da 14:39 (UTC)\nHag e keit-se e chom goulennoù a-bouez direspont...--Lekemok (kaozeal) 24 Ebr 2020 da 10:04 (UTC)\nSkridoù bet lamet diouzh Kaozeal:Ibil chokolad[kemmañ ar vammenn]\nKit 'ta d'ober ur sell e-barzh Facebook e brezhoneg : kann zo etre Kerrain hag ar Mogn diouzh un tu ha Crequer ha Soubigou diouzh an tu all, pep daouad o tamall egile da ren ur stourm kuzh a-enep ar brezhoneg. Pebezh arvest ! Piv a vo trec'h ? Roazhon pe Breizh-Izel ? Ha Gael Briand o splujañ er sirk-se gant e istor pennad skrid emañ o c'hortoz digant Kerrain... 2.13.35.132 21 Ebr 2020 da 11:57 (UTC).\nWikipedia n'eo ket ur "rouedad sokial", ha n'eus ket da gaozeal amañ eus kement tabut dister a sav etre pennoù-maout Breizh e kornioùigoù plegoù planedennel Fasig-bouc'hig muioc'h eget eus koagoù brini ur gouarnamant bennak. Bianchi-Bihan (kaozeal) 21 Ebr 2020 da 20:48 (UTC)\nWikipedia n'eo ket sañset bezañ ur sal skol-veur dit da c'hoari da gilhog e-touez ar yerigoù sentus o c'hortoz un notenn vat diganit. Na pegen diaes eo dit emober ouzh ar vuhez wir, en diavaez eus mogerioù gwarezus skolioù ar gouarnamant gall... 2.13.35.132 22 Ebr 2020 da 11:43 (UTC)\nA zo gwir. Na pet den gouiziek hag ampart — merourien lod anezho — eo bet gwell dezho mont kuit eget sentiñ ouzh ar sac'had lorc'h. --90.32.115.66 22 Ebr 2020 da 12:16 (UTC)\nBodadeg zo gant kleub ar raskerezed , 'm eus aon. 'C'hoazh vo ret naetaat war o lerc'h. Bianchi-Bihan (kaozeal) 22 Ebr 2020 da 19:26 (UTC)\nAesoc'h eo dit dilec'hiañ komzoù ar re all war Internet eget naetaat da enor goude ma 'z poa pellgomzet d'ar fliked. 2.13.35.132 22 Ebr 2020 da 21:06 (UTC)\nRonan, da vignoned a Leon a zo ken enorus ken ez on prest da adober. Bianchi-Bihan (kaozeal) 23 Ebr 2020 da 03:00 (UTC)\nFaltaziañ mignoniezhoù n'eus ket anezho ne lakay ket da enor da zont en-dro, Mark. 92.135.66.189 23 Ebr 2020 da 09:35 (UTC)\nChalet out gant ma enor evel unan hag a vefe o paouez koll e hini. An traoù -se zo 'barzh da benn hepken. Ev ur banne gant Bodensee hag ez aio gwell; Bianchi-Bihan (kaozeal) 23 Ebr 2020 da 16:40 (UTC)\nEmañ o c'hoarzhin goap diwar ho koust, Bianchi-Bihan. Sur oc'h n'hoc'h eus ket merzhet ? 2.14.180.70 23 Ebr 2020 da 18:26 (UTC)\nMerzet, hervez ar geriadurioù ... un draig bennak a chom dit da zeskiñ. Bianchi-Bihan (kaozeal) 26 Ebr 2020 da 11:58 (UTC)\nBrezel embann Kaozeal:Ibil chokolad[kemmañ ar vammenn]\nBrav, brezel embann zo bremañ war ur bajenn gaozeal, gant tagadennoù da neb ne sav ket 100% a-du gant un tu. Ha den ne gred terriñ ar fest-spontus-se en ur glask lakaat kempouez ha sioulder en-dro. Splann e kaven an hent : sevel ur votadeg evit leuskel implijerien ar wiki-mañ da reiñ o soñj war peseurt anv reiñ d'ar pennad, ha sevel un adkas diwar an anv all (abalamour m'eo testeniekaet an daou en ur skrid bennak, neuze ez eus chañsoù e vije goulennet un term pe egile diouzh peseurt testenn zo bet lennet...). O vont da ginnig votiñ etre Ibil dienn (evit leuskel plas d'an diennoù banilh, sitroñs pe kafe a zo) pe Biz dienn edon, met ma kavit gwelloc'h en em chikanañ, grit 'pezh a garoc'h... Ma vez implijerien all akord da sevel ur votadeg e vin laouen da reiñ va mouezh d'ur c'hinnig pe an eil... --Lekemok (kaozeal) 24 Ebr 2020 da 09:24 (UTC)\nNa madelezhus eo lezel plas d'an implijerien all da lipat bouloù Bianchi-Bihan en ho kichen. Sur a-walc'h e vint niverus o teredek d'ho tennañ eus an enkadenn. 129.121.178.27 24 Ebr 2020 da 09:38 (UTC)\nPe e c'helloc'h lakaat hoc'h anv ha kemer perzh en un doare efedus ha doujus d'ar re all... N'haller ket gounid amañ : pe e vezan lakaet da lakez Bianchi-Bihan, pe e plegan dirak IPoù ha n'o deus ket da lavaret o ali... Leuskel a ran ac'hanoc'h gant ho parnadennoù. --Lekemok (kaozeal) 24 Ebr 2020 da 09:42 (UTC)\nNe oa nag Internet nag IPoù er bloavezhioù 70. C'hwi a gav deoc'h evit gwir eo gant IPoù eo bet skrivet kement skouer eus biz dienn a gaver er skridoù kozh ? 129.121.178.27 24 Ebr 2020 da 09:58 (UTC)\nKinnig n'eo ket un afer statud, hag arguzennoù mat zo bet roet gant an IPoù. Met un tabut taer a zo hag a rank bezañ diskoulmet dre ur votadeg, tra ken, hervez ar reolennoù bet lakaet e pleustr en holl wikioù. Ne 'm eus ket roet va mouezh na da ibil, na da viz ma c'helloc'h gwelet, gortozit ar votadeg (ma vo aozet unan dre ma seblant skuishoc'h c'hoazh an implijerien all egedon) a-raok barnañ...--Lekemok (kaozeal) 24 Ebr 2020 da 10:01 (UTC)\nKinnig a ran leuskel Lekemok da ziluziañ an afer ma kar, gant alioù ar genlabourerien mar bez ezhomm.\nAlioù ar roñfled dirollet n'eus ket ober fed anezho.\nKunujennoù ar roñfled a vo diverket.\nBianchi-Bihan (kaozeal) 24 Ebr 2020 da 10:11 (UTC)\nSetu ar mestr o reiñ aotre d'al lakez. Deus da lavarout trugarez dezhañ, Lekemok, ha dreist holl, gra ar pezh en deus lavaret dit. 2.14.71.166 25 Ebr 2020 da 18:39 (UTC)\nNag a fae, nag a zismegañs ouzh implijerien ar wikipedia, aotrou Ronan Deroff. Bianchi-Bihan (kaozeal) 26 Ebr 2020 da 12:01 (UTC)\nTavarn[kemmañ ar vammenn]\nAn davarn eo al lec'h ma vez kaoz etre an "implijerien". N'eo ket al lec'h d'ar flatouled da zispakañ o binim. Bianchi-Bihan (kaozeal) 25 Ebr 2020 da 16:56 (UTC)\nDrol eo, abaoe ma 'z poa pellgomzet d'ar fliked e welez "flatouled" e pep lec'h... 2.14.71.166 25 Ebr 2020 da 18:33 (UTC)\nKeloù a bouez[kemmañ ar vammenn]\nBianchi-Bihan, emañ ar gouarnamant gall o paouez "votiñ" ul lezenn evit ma vo staliet ar 5G a-benn nebeut... evel se e c'helli pellgomz buanoc'h d'az mignoned o c'hirri glas !\n"Kañv"[kemmañ ar vammenn]\nMarv eo ar c'haner aljerian Jean-Pax Méfret, a gane Le Paradis Perdu.\nPennadoù dereat[kemmañ ar vammenn]\nFogasiñ ar ra an implijer Bianchi-Bihan bezañ ur marc'h-labour (gwelit amañ hag aze da skouer), hogen pell emañ e labour da vout kempenn, difazi, mammennet ha doujus da reolennoù kodiñ Wikipedia.\nSetu amañ un nebeud pennadoù gwirion a rankfe bout lakaet da bennadoù mat/eus an dibab gant ar gumuniezh, mard eus unan.\n24 eurvezh ar Mañs, 2Cellos, Ana Popović, Arsailh war Pearl Harbor, Atom, Backgammon, Biolin, Blue Öyster Cult, Burns Supper, Deiziadur republikan gall, Dinosaor, Du (liv), Energiezh nukleel, Enez Pask, Feilhañs Kemper, Felix von Luschan, Fuck, Fungi, Ghana, Glas (liv), Gwazhiadurezh, Gwenaerezh, Gwer (liv), Jacquet, Jaden Smith, James Dean, Jordania, Kazetennerezh, Koadeg trovanel gleb, Lizherenneg kirillek, Mec'hiko, Michael Schumacher, Mélusine, Porched:Ar bed sinaat, Robert Burns, Robot, Sevenadur, Trictrac, Ullucus tuberosus, Vitis vinifera, Winsor McCay, Yezh ar bleunioù.\nN'eo nemet un lodennig vihan eus al labour divent bet kaset da benn gant tud ampart ; pa 'm eus sellet ouzh an aozerion em eus gwelet ez eo aet an holl anezho kuit, zoken Prieladkozh en deus graet war-dro an evned, hag an holl en abeg da Vianchi-Bihan.\nHa ne vefe ket amañ boued evit ar verourien, ar re gozh hag ar re da zont ? --90.32.162.223 26 Ebr 2020 da 09:45 (UTC)\nSetu boued all un tamm neptuoc'h, diwar-benn oberenn an IP barner : https://br.wikipedia.org/wiki/Dibar:Degasadennoù/90.32.162.223. Teod hir, dorn berr. Bianchi-Bihan (kaozeal) 26 Ebr 2020 da 09:52 (UTC)\nN'eus netra neptu ez flemmadenn : 1) topinerezh a-dreuz eo, 2) ne ra nemet diskouez splann e nachez bezañ reizhet. --90.32.162.223 26 Ebr 2020 da 09:58 (UTC)\nN'eus ket ezhomm da flemmañ: ur sell ouzh da labour zo trawalc'h. Bianchi-Bihan (kaozeal) 26 Ebr 2020 da 10:03 (UTC)\nO, ha Keflusker dre enleskiñ, a oa bet kinniget da bennad mat gant Lekemok aze 6 vloaz zo. --90.32.162.223 26 Ebr 2020 da 10:23 (UTC)\nStouomp dirak dreistelezh da labour a ro aotre dit da harellat ar re all. 86.214.74.165 26 Ebr 2020 da 13:23 (UTC)\nE ego, enebet ouzh an doujañs[kemmañ ar vammenn]\nA! setu abeg ar reuz! n'eo ket meulet a-walc'h Saded-Gar-Zoltek! Ret oa lavarout diouzhtu! Ur bajenn zo evit da ego : https://br.wikipedia.org/wiki/Wikipedia:Pennadoù_mat; Kerzh da glemmichat eno ha laosk ar re all da labourat sioul, hep tufaén war an emsaverien nevez varv. Bianchi-Bihan (kaozeal) 26 Ebr 2020 da 11:44 (UTC)\nDa ego kousto pe gousto, enep an doujañs dleet d'an emsaverien : https://br.wikipedia.org/w/index.php? title=Wikipedia:Kumuniezh/An_davarn/sizhunvezh_17,_bloaz_2020&diff=next&oldid=1872636. Un heug Bianchi-Bihan (kaozeal) 26 Ebr 2020 da 11:51 (UTC)\nAdtapet diwar « https://br.wikipedia.org/w/index.php?title=Wikipedia:Kumuniezh/An_davarn/sizhunvezh_17,_bloaz_2020&oldid=1872947 »\nKemmoù diwezhañ degaset d'ar bajenn-mañ d'an 27 Ebr 2020, da 16:08.


Kroaziadegoù balt - Wikipedia\nAr c’hroaziadegoù balt, pe c’hoazh kroaziadegoù an Hanternoz, zo un heuliad gwezhiadoù milourel lusket adalek an XIIvet kantved gant kristenion ar c'hornôg a-enep da bobloù pagan biz Europa o vevañ war ribloù ar mor Baltek : ar Valted (an Henbrusianed, Lituaniz,…).\nMarc'heion deutonek da vare emgann al lenn Peïpous (Skeudenn tennet ag ar film Alexander Nevsky gant Sergei Eisenstein).\nAr meuriadoù balt en XIIIvet kantved.\nLivonia e kreiz an XIIIvet kantved.\nEmdro an tachennoù dindan beli an urzhioù milourel alaman (e roz) (e griz: Lituaniz; e melen: Poloniz).\nRoet e voe da bal dezhe andreiñ dre gaer pe dre heg ar baganed valt d’ar feiz kristen ha galvet e voe ez-ofisiel ar groazidi da sailhañ war ar broioù balt gant ar pab Selestin III e 1193. Hogen, kroget o doa marc’heion c’herman zo da dagañ ar meuriadoù balt kent e c’halvidigezh d’ar brezel santel.\nPadet o doa daou gantved betek deroù ar XVvet kantved (emgann Grunwald). Evel kalz a groaziadegoù e tistrojont diwar o fal orin hag e teujont da vout un digarez evit an urzhioù relijiel milourel hag ar varc’heion alaman da drevadenniñ ar broioù balt (Livonia, Prusia,…).\nDibun ar c’hroaziadegoùAozañ\n1202: krouet e voe ur vezin (anvet ar Varc’heion douger-kleze diwezhatoc’h) evit difenn an drevidion gristen a Livonia.\n1218: ar Varc’heion douger kleze hag an Daned a suj meuriadoù finnek-ougrek Hanternoz Estonia.\n1219: da heul emgann Lyndanisse e voe mestr an Daned war kêr dTallinn.\n1222: klask a reas ar Polonad Herri 1añ barvek, dug a Silezia, stourm a-enep d’an henbrusianed en anv an avielerezh.\n1223 : aloubet Estonia en he fezh.\n1228: war galv an dug a Vazovia e teuas ar varc’heion deutonek (o tonet ag ar Reter-nesañ da-heul ar c'hroaziadegoù). En em staliañ a rejont war ribl ar Vistula.\n1231: kregiñ a reont gant o brezel didruez a-enep d’an Henbrusianed ha c’hoant sevel gante ur Stad teutonek (a vo anezhi 50 vloaz goude).\n1236: trec’h eo Lituaniz a gKourland war ar varc’heion douger-kleze da geñver emgann Saulė. Dav e voe d’an urzh milourel dinerzhet kendeuziñ gant an Urzh Teutonek.\n1240: emelladenn armet ar Rusianed a-enep da Gornogiz en hanternoz ar Broioù Balt. Trec’h e voent war Suediz (emgann an Neva).\n1242: Trec’h e voe Aleksandr Nevski a Novgorod war an Urzh Teutonek da geñver “emgann war ar skorn” (emgann al lenn Peïpous).\n1255: savet Königsberg gant an Urzh.\nA-hed an XIIIvet kantved e stourmas didruez ar varc’heion deutonek a-enep d’an henbrusianed a veve dindan o gwask. Poblañs ar re-mañ diwezhañ az eas a 150 000 da 80 000 den etre 1250 ha 1350.\n1410: emgann Grunwald. Trec’h e voe al luioù polonat ha lituaniat war ar re deutonek. Mestr an Urzh a varvas e-korf an emgann. Da-heul ez eas galloud ar Stad teutonek war an diskar. Dav e voe d’ar varc’heion en em gaeañ a-dreñv mogerioù kreñvlec’h Malbork ha tro-dro.\nMar kemmas Lituaniz relijion (e 1385 ez-ofisiel a-gevret gant o levier Jogaila deuet da vout roue Polonia ivez) ne voe ket abalamour d’ar c’hroaziadegoù, hogen evit abegoù politikel ha dre hanterouriezh o amezeion bolonat (berzet e oa al lituaneg, betek n’eus ket keit-se zo, en ilizoù dre ma oa ur « yezh pagan »). Chomel a reas ul lodenn vat anezhe (ha kalz a Henbrusianed) pagan e-pad pell: ar Samogitianed, da skouer, a chomas feal d’o feiz betek kreiz ar XVvet kantved a-c’hwael (roudoù a baganelezh zo chomet e Lituania hag e Prusia e-pad pell).\nAbalamour d’ar c’hroaziadegoù-se ha da zoareoù an Alamaned war-lerc’h o deus bet ar Valted droug ouzh ar re-mañ diwezhañ e-pad pell.\nAdtapet diwar « https://br.wikipedia.org/w/index.php?title=Kroaziadegoù_balt&oldid=1856921 »\nDernière modification le 18 Du 2019, à 11:38


Accueil » Teir c’had (an)\nTeir c’had (an) (02) : Arvest II\nEn ostaleri ar Marc’h Gwenn\nYANN o sec’hañ e dal\nPaner villiget, kae gant ar gounnar !… Ar c’hozh gedon-mañ a zo pounneroc’h eget ma soñjfed. Ma weljen da vihanañ ur c’harr pe un azen bennak, e taoljen anezho war c’horre, met ne welan seurt… (O sevel e zaoulagad, Yann a wel ostaleri ar Marc’h Gwenn) Sell ’ta, setu un ostaleri, hag e doare vat. Oh ! met he anaout a ran, houmañ eo ostaleri ar Marc’h Gwenn, ha ma’z afen en ti ? Perak nann ? Dare ’on gant ar sec’hed, hag un tamm kreun a dorrfen bravik ivez. Ar gwin, a leverer, n’eo ket gwall-ger amañ, hag ouzhpenn, un nebeud lip-e-bav na rafe ket a zroug… ur wech n’eo ket atav… Gwell ’ta, Yann, petra zo ez yalc’h ?… Ya, met lavarout a reer penaos en ostaleri ar Marc’h Gwenn ne vez ket bepred founnus an traoù… alies zoken evit arc’hant, e vez treut ar soubenn… Oh ! sac’h an dien ! na me zo diot ! bez em eus aze er baner peadra da zebriñ… O tebriñ unan, e chomo c’hoazh div c’had evit an aotroù Bidoch, ha div zo a-walc’h evitañ. Ouzhpenn-se, va faner a vezo kalz skañvoc’h… Buan, fidamdoustik ! an traoù en-dro !… (Skeiñ a ra an nor gant e vazh.)\nHep !… n’eus den ?… paotr !… plac’h !…\nAR MEVEL deredet\nAn aotroù en deus c’hoant da derriñ e sec’hed ?\nYANN oc’h azezañ hag o sec’hañ e dal\nHa terriñ va naon ivez. Hast afo, ha ro din ur voutailhad gwin kozh ; goude e kemeri ar c’had-mañ evit he lakaat ouzh ar ber ; buan avat, sac’h panez, rak mervel a ran gant an naon hag ar sec’hed.\nNe vo ket da zaleañ, aotroù !… (Ur c’had a gas gantañ, hag e tistro gant gwin ha bara. Diouzhtu ez a kuit.)\nYANN e-unan, goude bezañ evet ur banne\nAh ! foutre !… hemañ avat a zo gwin ! ya gwin mat, dreist-holl pa vez sec’h ar gornailhenn ! Deomp atav, evit c’hoazh n’eo ket diwezhad, hag amzer am eus da frikota un tammig ha d’ober va zro a-raok ar pardaez. Evelato, sac’h an dien ! un dra am laka gwall nec’het : ar c’hozh tamm lizher-mañ eo !… Petra a skriv va mestr d’e vignon Bidoch ? Ha mar komz dezhañ a deir c’had ! (Yann a skrab e skouarn.) Hounnezh avat a vezo ur soubenn !… E gwirionez, ar pezh a ran n’eo ket brav… Kemer a ran un dra fiziet ennon gant va mestr, laerezh a ran anezhañ en ul laerezh e vignon. Va c’houstiañs a damallo ac’hanon, ha lec’h he devezo d’hen ober. Ar skeud eus ar gozh gad-mañ am heulio e pep lec’h, en noz koulz hag en deiz… A-hent-all, duet ’on gant an naon, hag ar c’hwezh eus ar c’had-mañ a hillig va c’halon, rak, siwazh ! n’em eus ket alies un tamm lip-e-bav ! (Ur werennad all a ev en un taol.) Gwazh a se d’an aotroù Bidoch !… Lavaret a reer atav penaos eo ret skeiñ war an houarn pa vez tomm, debriñ ar berenn pa vez dare, ha me ’chomfe hep debriñ ar c’had pa’z eo poaz !\nUr pesketaer gant e linenn-besketa war e skoazh hag ur baner ouzh e vrec’h.\nSell ’ta, te eo, Yann ! Pebezh chañs !…\nTrinkañ ’ri ganin, ’michañs ? n’en em welomp ket alies.\nUr banne na ray ket a zroug, rak pell zo e valean hag, ouzhpenn, ur blijadur eo trinkañ gant ur c’hamalad kozh eveldout.\nYANN o skeiñ war an daol\nHop ! paotr ! buan, ur werenn evit an aotroù ; hast afo ’ta, troideller. (Dont a ra ar c’heginer en ur sec’hañ ur werenn.)\nYANN d’ar c’heginer\nAc’hanta, mont a ra da geusteurenn en-dro ?\nOh ! aotroù, pebezh jibelotenn ! Peadra da lipat ho pemp biz hag ho piz meud. (Distreiñ a ra d’ar gegin.)\nPetra, te a ra ur jibelotenn ?…\nYANN e ur ziskargañ gwin\nYa da ! doubl-vioù ! Un tammig lein pe un tammig friko… Etrezomp, klev, ne baker ket gwall alies un tamm lip-e-bav.\nHag a zo gwir ! Un nebeud ijin a zo ret mat deomp bep an amzer, anez e varvfemp gant an naon. (Trinkañ ’reont.)\nHa da zevezh pesketa, petra ’leverez din anezhañ ?\nBiskoazh gwelloc’h, kamalad ! hag ar pesked a zo dija gwerzhet.\nHag a zo mat, fidamdoustik ! Te avat a gas buan an traoù en-dro.\nYa, klev ! oh ! met ne lavari ger da zen ! Goustad hel lavaran dit… Soñj, va c’hamalad, penaos em eus gwerzhet, e ti an aotroù Kakous, ar pesked am eus gallet da zifourchañ eus e lenn e-unan.\nN’eo ket gwir ?\nEvel m’hel lavaran dit.\nMintoueller ! o c’hoari mat a rez.\nHag an itron Kakous he deus va faeet hep marc’hata pemp real al lur, hag ouzhpenn, an tammig itron a lavare n’he doa biskoazh gwelet kaeroc’h pesked !… Ur banne jilgodenn am eus bet c’hoazh war ar marc’had.\n(A vouezh izel o treiñ e benn.) Estregedon a oar touzañ e vestr ! (Kreñv) Ha n’ec’h eus ket aon da vezañ paket ?\nAon rak piv ? Aon rak petra ?… Daoust ha n’eo ket ar bobl a zo roue bremañ ?\n(Izel) Kement-mañ a ra vad da’m c’halon. (Kreñv) N’eus forzh, taol evezh mat, rak her gouzout a rez, un tenn a zo a-walc’h da lazhañ ar bleiz. (Diskargañ ’ra adarre ur banne.)\nAR PESKETAER o trinkañ\nDa’z yec’hed kozh, rak mall eo din mont en-dro.\nYANN o sachañ war e vrec’h\nPenaos, ne chomi ket da zebriñ un tamm jibelotenn ganin ?\nNann, kamalad, da drugarekaat a ran evit da vadelezh ha da galon vat. Dare ’on gant ar c’housked… Kenavo ur wech all, ha neuze me a baeo da’m zro. (Reiñ a reont an dorn an eil d’egile.)\nFidouen… kuit eo aet, ha netra gwelloc’h, rak daleet en divije c’hoazh ac’hanon. N’eus forzh, va c’houstiañs a ra debron din… Sevel a ra em enep… rebechoù a ra din… Ah ! her gwelet a ran, n’eus peoc’h ebet evit an hini a dec’h diwar an hent mat… Ha peur em bezo debret ar jibelotenn-mañ ? Penaos e c’hellin-me dibunañ ar gudenn-mañ gant an aotroù Bidoch ha gant va mestr ?… (O skeiñ war an daol gant ar voutailh.) Heu ! paotr… poaz eo ar c’had ? (Ar mevel o tont d’ar red gant ar c’had.)\nSetu aze, aotroù !\nMat eo, va faotr ; divorfil ’out. Selaou ’ta, ne c’hellfes ket reiñ ur plad all din pe ur skudell bennak evit lakaat ar friko-mañ a zebrin a-hed an hent, rak mall bras eo din mont kuit ?\nEo, aotroù, diouzhtu. (Mont a ra da gerc’hat ur skudell e pehini e laka ar friko.)\nMat dreist… An tamm bara-mañ a gasan ivez ganin, ha bep an amzer e c’hellin diskolpañ ur c’henaouad hag e kavin berroc’h an amzer. Dal, paotr, setu ar pae evit da labour ha gwerzh-butun ouzhpenn. (Yann a bae ar mevel hag a ya kuit en ur ganañ) :\nPaourkaezh Yannig… hag all\nAR MEVEL o tennañ an traoù diwar an daol\nSetu aze un hinkin avat !… Daoust hag ar c’homper-se n’en defe ket graet ur mestaol bennak ?… Gwellañ zo, en deus paeet mat ac’hanon, gwerzh ar butun am eus bet zoken. Anez em bije diskuilhet anezhañ diouzhtu d’an archerien. N’eus forzh, ur ger a lavarin d’an aotroù Maer, rak an oristal-se a zo c’hwezh fall gantañ.\n‹ Teir c’had (an) (01) : Arvest I haut Teir c’had (an) (03) : Arvest III ›\nTeir c’had (an) (01) : Arvest I\nTeir c’had (an) (03) : Arvest III\nTeir c’had (an) (04) : Arvest IV


Pajenn:Perrot - Bue ar Zent.djvu/87 - Wikimammenn\nPajenn:Perrot - Bue ar Zent.djvu/87\nTregontvet devez a viz Genver\nAr Familh Zantel : Jezuz, Mari, Jozef\nJozef ha Mari, goude o eured, a oa o chom en Nazareth, war a greder, ’barz an ti a oa bet, da Joachim ha da Annan. Red e oe d’eze, er goanv war-lerc’h, war urz an impalaer August, mont da Vethleem, kêr David, da lakat o hanoiou war rollou ar gêr-ze, e oa ginidik anezi o zud koz.\nKeit ma oant eno, e c’hanas an Itron-Varia Salver ar bed. Jezuz a deuas war an douar, heb ober d’e vamm koll he gwerc’hded, evel ma treuz ar bann-heol dour skler an eienen, heb he labean an disteran.\nKerkent, êle an nenv, pastored ha rouaned an douar, digemennet d’eze gant an Holl-C’halloudeg, a ziredas gant dudi da welet eun Doue en em c’hrêt den ha da ginnig d’ezan ar pez a c’halle kaout a wellan o c’harante.\nD’e eizvet devez, ar c’hrouadur a oe hanvet ha merket betek ar gwad. Da daou-ugent de e oe kaset d’an Templ, elec’h ma lakas ar gwel anezan kalonou Simeon hag Annan da dridal.\nEun nebeut deveziou war-lerc’h, e oe digemennet ive da Jozef kemer ar c’hrouadur hag e vamm ha tec’hel gante d’an Ejipt, arôk kounnar ar roue Herodez. War gavel ar mabig bihan, gant kân an êle, gant profou ha pedennou ar bastored hag ar rouaned, gant bennoziou Simeon hag Annan, an de bras, an hini a dlee lakat an dud d’e anaout evit Mab Doue, oe darbet d’ezan tarzan : eul luc’heden ne oa ken an dra-ze.\nEpad tregont vla, Jezuz a guzo c’hoaz e c’hloar, hag e genvroïz a gemero anezan evit mab Jozef, ar c’halve, ha netra ken.\nPa ouveas Jozef ha Mari e oa maro an hini a glaske diframman e vue digant o mab, e tizrojont gantan d’ar gêr.\nNebeut a dra a zo en Aviel diwar-benn bue ar Familh Zantel en Nazareth.\nEn bro Israël, ar c’hrouadur a oa d’ar vamm da zevel betek pemp bla ; neuze, e dad a zeske d’ezan lezen Doue hag e vicher e-unan.\n↑ Ar gouel-man a ve grêt en eskopti Sant-Brieg, an trede sul goude ar Rouane.\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/87&oldid=141187 »


Llandrinio zo ur gêriadenn vihan hag ur gumuniezh eus Kembre, e reter Powys. Emañ war lez ar stêr Havren, er biz da Y Trallwng hag er c'hreisteiz da Oswestry, ur gêr hag a zo en tu all d'ar vevenn etre Kembre ha Bro-Saoz.\nGouestlet eo iliz Llandrinio da sant Trunio (Trinio). E 1775 e oa bet savet ar pont kozh, dreist an Havren, a weler e-kreiz ar gêriadenn.\nE kumuniezh Llandrinio emañ ivez kêriadennoù Sarnau, Arddlin ha Rhos.\nE 2011 e oa 1 485 a dud o chom e kumuniezh Llandrinio ha 176 anezho a oa kembraegerien (12,2%).\nAdtapet diwar « https://br.wikipedia.org/w/index.php?title=Llandrinio&oldid=1978165 »


Search for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Cormac Devlin) (KildareStreet.com)\nResults 1-20 of 836,821 for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Cormac Devlin)\nSubscribe to an email alert for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Cormac Devlin)


Keleier Noz du vendredi 2 septembre 2016\nVIDEO : revivez l'ouverture des Fêtes de Bayonne 2017\nDeux Poitevins condamnés pour l'agression d'une personne âgée à la sortie de la messe à Saint-Benoît\nVIDÉO | Carnet de Bord du Tour de France à la Voile : Raid Côtier annulé à Marseille à cause du Mistral\n31min Keleier Noz du vendredi 2 septembre 2016\nPar Joan Bizienle vendredi 2 septembre 2016\nAnna-Vari Chapalain, Roland Martot ha Rémi Toulhoat e studio France Bleu Breizh Izel\nKentañ diviz ar bloaz oa fenoz war France Bleu Breizh Izel. Eus ar c'helenn e brezhoneg hon eus lakaet ar gaoz. Komzet oa bet ivez eus al labour zo ar mare-mañ gant ar perukennerezhioù hag eus forumoù ar c'hevredigezhioù.\nKeleier e brezhoneg hag an diviz diwar-benn an distro-skol\nDiffusion du mercredi 26 juillet 2017\nLes infos en langue Bretonne : Katell UGUEN\nFenoz er c’heleier e brezhoneg e lakomp ar gaoz war an jazz. Gouel a vo er C’hastell-Nevez a-hed an dibenn-sizhun, ur fest digor d’an holl ! Mont a rimp d’un atant e Ploneour ‘lec’h ‘zo dalc’het ur c’hamp divyezhek evit ar re vihanañ, dezho da gizidikaat d’al loened.


Pajenn:Perrot - Bue ar Zent.djvu/803 - Wikimammenn\nPajenn:Perrot - Bue ar Zent.djvu/803\ndeuas Jezuz-Krist war an douar, e oa tud desket war dreo ar bed man, meur a hini ; mes ma oant desket, e virent evite o deskadurez. Kaout a rênt ar bobl re azen, da goll amzer d’e gelenn. N’eo ket evelse o deus grêt ar veleien : mar o deus pouezet dreist pep tra, war ar skianchou sakr a zigor prenestr war ar bed-hall, n’o deus ket grêt a fae war skianchou ar bed-man, rak an holl skianchou a gas da Zoue, pac’h êr betek penn gante. Rannet o deus etre ar bobl ar pez a ouient.\nPa darz sklerijen goulou-deiz,\n’C’hoarz kalon mab den en e greiz.\nEl lec’h m’eman ive ar veleien, eo laouen bevan ha laouen mervel.\nElisabeth, gloar Trede-Urz sant Fransez, a deuas er bed er bla 1207. Merc’h oa da Andre, roue ar Hongri, ha da Jertrud Merani.\nAdalek he bugaleach e teuas da zoujan an Otrou Doue, ha dre ma kreske he oad, e kreske he furnez. Da bevar bla, e oe prometet da Loeiz, mab Herman, duk Thurenj, ha kaset a oe raktal da di he zud kaer. Nao bla goude, e oe grêt o eured gant lid bras, en kastel Warzbourg. En em garet a rejont herve Doue, hag an Ele mat a chome en o c’hichen.\nLoeiz a oa maro e dad pevar bla oa. Setu ma ’n em gave, daoust d’e yaouankiz, en penn unan eus dukachou kaeran an Alamagn. Bezan e oe, en gwirione, eur prins kristen. Karet a rê ar justis ; kastizan ’rê ar re a zizente ouz lezennou ar vro ; pellat a reas diouz e lez ha terri reas eus o c’hargou ar re a waske ar bobl, hag a oa kalet ouz ar beorien.\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/803&oldid=141114 »


Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/190 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/190\nSANT IAN, V.\nna gredit ket, nemed gwelet a rafec’h siniou ha miraclou. (49) An Aotrou-ze euz ar palez a lavaraz dezhan : Aotrou disken, araog ma varvo va bugel. (50) Jesus a lavaraz dezhan : Kea, da vab a vev. An den-ze a gredaz ar pez hen doa lavaret dezhan hag ez eaz ac’hane. (51) Ha, pa oa o tisken, he zervicherien a zeuaz d’hen dialben hag a annonsaz dezhan ar c’helou-man : Da vab a vev. (52) Goulen a reaz diganthe da bed heur e oa en em gavet gwelloc,h. Hag e leverjont dezhan : Deac’h, d’ar seizved heur ez eaz an derzien diganthan. (53) Hag an tad a anavezaz e oa d’an heur-ze ive hen doa lavaret Jesus dezhan : Da vab a vev ; hag e credaz, hen hag he holl diegez.\n(54) Jesus a reaz an eil miracl-man pa oa deuet euz a Jude d’ar Galile.\nGOUDE-ZE en em gave eur gouel euz ar Judevien, ha Jesus a zavaz da Jerusalem. (2) Hogen, en Jerusalem, tost da zor an Denved ez euz eul lenn, galvet en hebrach Bethesda, hag he doa pemp porched. (3) Eno e oa gourvezet eun niver braz a dud klanv, tud dall, tud kam ha tud paralizet a oa o c’hortoz ma vije mesket an dour. (4) Rag eun eal a ziskenne, da eur poent a vije, ebarz al lenn, hag a veske an dour. Ar c’henta a iea ebarz pa vije bet mesket an dour, a vije eta pareet, n’euz fors gant pe seurt klenved e vije dalc’het.\n(5) Hogen, bez’ e oa eno eun den hag a oa klanv abaoe eiz vloaz ha tregont ; (6) Jesus, o velet anezhan gourvezet, hag o c’houzoud e oa klanv abaoe pell amzer, a lavaraz dezhan : Ha te a fell d’id beza pareet ? (7) Ar c’hlanvour a respontaz dezhan : Aotrou, n’em euz den evit va zeurel ebarz el lenn, pa vez mesket an dour ; hag e-pad ma ven o vond, unan all a zisken araog d’in. (8) Jesus a lavaraz dezhan : Sav, kemer da vele, ha kerz. (9) Ha rag-tal an den a oe rentet pare ; hag e kemeraz he vele, hag e kerzaz. Hogen, an deiz-ze a oa deiz ar sabbat.\n(10) Ar Judevien eta a lavare d’an hini a oa bet pareet : Hirio ema ar sabbat ; n’eo ket permetet d’id kas ganez davele. (11) He-man a respontaz dezhe : An hini hen deuz va iac’heet, hen deuz lavaret d’in : Kas ganez da vele ha kerz. (12) Hag e c’houlenjont diganthan : Piou eo an den-ze hen deuz lavaret d’id : Kas\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/190&oldid=125292 »


(Adkaset eus Foue)\nFoue ar ra ar vevoniourien eus ar boudoù a ya d'ober ar riezad Fungi en damani anvet Eukaryota.\nLedan-meurbet eo ar riezad-se, pa gaver enni ar goell, al louedoù, ar mildiou, ar mergl, ar c'horbon, ar penndu hag ar c'hebell-touseg a zebromp. Foue unkelligek zo, lod all zo bras-kenañ. Meur a zoare kelc'hiad bevañ zo dezho, meur a stumm ha meur a endro. Hervez ar skiantourien ez eus etre 2,2 ha 3,8 milmilion a spesadoù er riezad. Nevez zo ez eo bet adsavet rummadur filogenetek riezad ar foue, a zo rannet bremañ en 1 isriezad, 7 skourrad ha 10 iskourrad ; war-dro 120 000 spesad zo bet deskrivet betek-henn.\nFoue a bep doare\n• Bukit war pep skeudenn\nRiezad Fungi Linnaeus (1753),\nBartl. (1830), R. T. Moore (1980)\nHeñvelsterioù • Mycota Alexop., 1962\nDisrann diouzh hini al loened ha hini ar plant eo riezad ar foue, abalamour d'ar c'hitin (un doare glukoz) a zo e speurennoù o kelligoù evel en ezrelegenn an amprevaned hag ar c'hresteneged.\nEvel al loened e kavont o boued dre lonkañ molekulennoù a zileizhont dre enzimoù a strewont tro-dro dezho, ha neket dre luc'hgenaoz evel ar plant. Evel ar plant avat, ne fiñvont ket. Kas a reont spor dre avel pe zour evit gouennañ. Ar foue eo a zispeur an darn vrasañ eus an organegoù marv en natur.\nAbalamour da gement-se ha da berzhioù all ez eo bet renket ar foue en ur strollad boudoù anvet Eumycota (foue gwir) hag o deus un hendad boutin dezho ; gwechall e veze renket ar foue gant ar plant, hogen abaoe diorroadur ar genetik e ouzer ez int tostoc'h d'al loened.\nEr bed a-bezh e kaver foue, met kuzh eo an darn vuiañ anezho dre ma'z int bihan ha ma vevont kuzhet en douar pe en organegoù marv. Kalz anezho zo kedvevat, da lavarout eo e kenvevont gant plant, loened pe foue all ; lod zo arvevat ouzh boudoù all. Ar pezh a welomp anezho eo o frouezh, a anvomp kebell-touseg, bonedegoù (Boletus sp.), morukl (Morchella sp.), puferigoù (Lycoperdon sp.), hag all.\nDiwar foue e farder kement boued a lakaer da c'hoiñ : bara, bier, gwin ha lipig soja, da skouer. Diwarno ivez e vez kenderc'het bevastalerioù, dilastezerioù ha skurierioù.\nLod foue zo ker pistrius ma c'hallont lazhañ un den, lod all a lakaer da zrammoù abalamour d'o ferzhioù bredwezher, lod all c'hoazh a c'hall diskar traezoù ha savadurioù.\nOmphalotus nidiformis war an deiz\nOmphalotus nidiformis diouzh noz\nA-raok ma vefe gouest mab-den da zielfennañ an TDN e veze renket ar foue gant ar plant, evit meur a abeg : chom a reont el lec'h ma vevont, en douar e kreskont peurliesañ, hag e frouezhont.\nHiziv e ouzer e tiforc'has ar foue diouzh ar plant hag al loened en Neoproterozoeg, da lavarout eo war-dro ur milmilion a vloavezhioù zo. Lod eus o doareoù zo kar da re organegi all ha lod all zo dibar dezho, ar pezh o disrann diouzh ar riezadoù all.\nSetu amañ un nebeud eus ar perzhioù-se.\nGant eukarioted all : speurennek eo o c'helligoù ; kromozomoù o deus ; TDN o deus.\nGant al loened : n'o deus kloroplast ebet ; heterotrofek int.\nGant ar plant: speurennek eo o c'helligoù ; vakuolennoù o deus ; gouennañ a reont koulz en un doare revel hag anrevel ; spor a genderc'hont ; haploidel eo o nukleusoù.\nGant lod bakteri : bevenaoz, e lod foue (em em voueta a reont dre dreuzfurmiñ organegoù all).\nGant lod plant ha loened : bevdreluc'hañ (tremen 70 spesad foue a daol gouloù en deñvalijenn).\nLod spesadoù a gresk e stumm goell hag a ouenn dre vroñsañ pe emrannañ ; lod all zo unkellgig met a c'hall kemer ur framm neudennek mar kemm o endro.\nGlukan ha kitin a ya d'ober speurennoù keligoù ar foue, pa n'eus nemet glukan er plant ha kitin e lod loened ; n'eus kelluloz ebet er foue.\nHifennoù (pe gwiennoù) foue\nNe c'hall ket ar foue treuzkas dour ha bouedennoù betek pell ; lod anezho neuze a gas un doare gwizioù evit bastañ d'o ezhommoù.\nEr bed a-bezh ez eus foue, betek en dezerzhioù, strad ar morioù, al lec'hioù sall-meurbet hag ar re a zo skinataet. Lod o deus dreistbevet er skinoù uslimestra hag er skinoù kosmek.\nWar an douar e vev ar pep muiañ eus ar foue, hogen lod a vev en douar hag en dour, pe en dour hepken.\nSetu amañ un nebeudig spesadoù foue, renket dre c'henadoù.\nBukit war ur skeudenn dawelout he alc'hwez.\n↑ Anv-stroll ; foueenn eo an unanderenn.\n↑ Ar foueoniezh eo ar skourr eus ar vevoniezh hag a bed gant ar foue.\n↑ (en) Joseph Heitman & all : The Fungal Kingdom, ASM Press, 2017 (ISBN 978-1-55581-957-6)\n↑ (en) National Center for Biotechnology in Information\nAdtapet diwar « https://br.wikipedia.org/w/index.php?title=Fungi&oldid=1973665 »\nKemm diwezhañ d'an 6 Meu 2022 da 09:10\nKemmoù diwezhañ degaset d'ar bajenn-mañ d'an 6 Meu 2022, da 09:10.


Accueil / Lec'h / Breizh (Pajenn 7)\n8 June 2016\tBreizh, Maxime TOUZÉ 0\n3 May 2016\tBreizh, Nil Caouissin 0\n29 March 2016\tBreizh 0\nBras eo al labour prientiñ evit reiñ lañs dʼar Redadeg. Triwecʼh miz a-raok pep abadenn e krog an emvodoù evit bodañ an dud a-youl vat. Pouezus-kenañ eo lakaat ar vrezhonegerien da gejañ an eil re ouzh ar re all. Tizhet eo ar pal-se a-drugarez dʼar Redadeg. E-pad ar mizioù kentañ ...


muiañ - Wikeriadur\nEus mui hag -añ.\nDerez-uhelañ an adverb kalz.\nAn hini ac’hanomp hon-zeir a garfet ar muiañ, — (Fañch an Uhel, Kontadennoù ar Bobl/1, Al Liamm, 1984, p. 18.)\nAn hini ac’hanomp hon-zeir a garfec'h ar muiañ, — (Fañch an Uhel, Kontadennoù ar Bobl/1, Al Liamm, 1984, p. 19.)\nAn hini a gari ar muiañ ac’hanomp hon-zeir. — (Fañch an Uhel, Kontadennoù ar Bobl/1, Al Liamm, 1984, p. 20.)\nAr pezh ma glac’har ar muiañ — (Fañch an Uhel, Kontadennoù ar Bobl/3, Al Liamm, 1988, p. 84.)\n[...], digas a rechont gant-ho ar pez a blije ar muia d'ezho, [...]. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 142.)\nNi a ya da ober ur gouel en enor d'an hini en deus graet muiañ vad d'ar vro. — (Lan Inizan, Emgann Kergidu 1, Brest, 1877, eil emb. Al Liamm 1977, p. 131.)\nHag evit guir, ne c'houlennen ket guell eged ober d'ezho ar muia drouk a c'helchen. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 85.)\nar muiañ ar gwellañ\nC'hoant am eus bet da rei ar skrivagner da anaout ar muia ’r gwella [...]. — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 9.)\nPa vo ar muiañ ezomm a zec'hor, marteze e vo glao. — (Jules Gros, Le trésor du breton parlé Troisième Partie, 1974, p. 151.)\nN'eo ket ar c'herc'h ar muiañ gounezet 'n hini ra ar muiañ a vad d'ar marc'h. — (Jules Gros, Le trésor du breton parlé Troisième Partie, 1974, p. 305.) (krennlavar)\n… an hini en doa ar muiañ a hent da ober a zegouezhas er gêr pell a-raok d’ar re all. KAB 3/168\ndirak un anv-gwan pe anv-gwan-verb:\nEvel-se e welin da biv ez eo ar muiañ dleet, — (Fañch an Uhel, Kontadennoù ar Bobl/1, Al Liamm, 1984, p. 98.)\nMuiañ ma c'hounezan eo o keuneuta. — (Jules Gros, Le trésor du breton parlé Troisième Partie, 1974, p. 151.)\nmuiañ ma c'hall /muiañ ma c'hell\nd'ar muiañ (enebet ouzh d'an nebeutañ/ da nebeutañ)\nan darn vuiañ: an darn vrasañ\n... - unan eus va c'hoarierien vihan, aet bremañ da anaon evel an darn vuiañ eus ar re all. — (Jarl Priel, Va Zammig Buhez, Al Liamm, 1954, p. 26.)\nGoude-se, daoust d'an dour bezañ yen a-walc'h c'hoazh e c'hoantaas an darn vuiañ anezho, Jeffig en o zouez, evel-just, monet da gouronkañ. — (Jakez Konan, Lannevern e kañv ha danevelloù all, Al Liamm, 1980, p. 53.)\ndirak un anv a zegas un islavarenn:\nMuia diezamant o doa eo o clask caout dour. — (G. M., Ar ialc'h vurzudus, Feiz ha Breiz, 7 Even 1873, p. 151a.)\nMuia poan a rea dezhan oa en em glemje he guenderv anezha, hag hen oc'h ober kement a vad evithan, hag hen o poania kement d'he zeski da c'hounit he vara. — (Tonic, troet gant G. M., Feiz ha Breiz, 25 Mae 1867, p. 134b.)\nMuiañ aon am boa a oa e lazhje anezhi. — (Jules Gros, Le trésor du breton parlé Troisième Partie, 1974, p. 243.)\nAdtapet diwar « https://br.wiktionary.org/w/index.php?title=muiañ&oldid=308380 »\nKemmoù diwezhañ degaset d'ar bajenn-mañ d'an 9 Kzu 2020, da 21:48.


Lekunberri (Nafarroa Beherea) - Wikipedia\nUl Lekunberri all zo e Nafarroa Uhel.\nLekunberri e Nafarroa Beherea.\nLekunberri (Lecumberry e galleg hag ent-ofisiel) zo ur gumun eus Nafarroa Izel, en Euskal Herria, e kanton Donibane Garazi betek 2014, bremañ e kanton "Montagne basque" (departamant Pireneoù Atlantel, rannvro Nouvelle-Aquitaine).\nTi e Lekunberri\nHarrespil (krommlec'h) Okabe.\nDuzunaritze-Sarasketa en hanternoz\nHozta, Behorlegi ha Mendibe er sav-heol\nAhatsa-Altzieta-Bazkazane hag Ezterenzubi er c'huzh-heol\nLarraine er gevred\ner c'hreisteiz, en tu all d'an harzoù etre ar stadoù gall ha spagnol, emañ Otsagabia, e Nafarroa Uhel.\nAdtapet diwar « https://br.wikipedia.org/w/index.php?title=Lekunberri_(Nafarroa_Beherea)&oldid=1810274 »\nKemmoù diwezhañ degaset d'ar bajenn-mañ d'an 7 Du 2018, da 17:00.


Un droiad etre an douar hag ar mor\nUn draonienn-stêr beuzet gant ar mor eo Stêr an Intel a ya d’ober ur bae gwaskedet, enezennigoù strewet ennañ. E genoù ar stêr eo klozet ar bae gant ur reuzeulenn lonktraezh, Beg an Havr. Grit un arsav er c’hornad, bamet e viot gant e dres liesseurt. Geunioù, istregi, tevennoù, traezhennoù gouez, oufoù kaer ma teu bigi liesliv d’eoriañ… Eno e cheñch tres ar vro dizehan diouzh gouloù an deiz ha mareoù ar mor. Ne viot ket evit padout dirak kemend-all a draoù kaer.\nIt war-droad, gant un MTB pe war varc’h mar karit, d’ober anaoudegezh gant loened ha plant dibar ar stêr. Kerc’heized, morvrini, morbiged-Eurazia, sourouc’haned, skraved… Eno e kaver stank ivez meskl, rigadell, kokez pe bigerniel. N’it ket kuit ac’hano anez bezañ tañvaet istr Stêr an Intel a vez fouge e tud ar vro ganto.\nEn tu all d’ar pont\nNe c’haller ket chom hep mont betek Sant-Kado, ur gêriadenn vrav savet war un enezennig e-kreiz ar stêr, liammet ouzh an douar bras gant ur pont. Bezit bamet gant an tiez pesketaerien eus ar re vravañ hag an iliz roman kaer-kenañ a vez digor bemdez e-kerzh an hañv. Pa ya an heol da guzhat e vez un dudi sellet ouzh ar gêriadenn vihan-se.\nHengoun ha binawoù\nGwechall e oa an Intel ar porzh touneta kentañ war aod ar Mor Atlantel. Bep bloaz, e-pad an hañv, e vez degaset da soñj eus ar mareoù glorius-se da-geñver gouel an touned ma klever son ar vombard hag ar binioù. Arabat c’hwitañ an emgav-se.\nHervez ar vojenn e vije bet savet ar pont da vont eus an douar bras da Sant-Kado gant an Diaoul. Goulennet en dije hennezh tapout ene ar c’hrouadur kentañ a vije tremenet war ar pont. Kontet e vez e vije bet kaset ur c’hazh di gant sant Kado, paotr fin anezhañ !


An ISO (Aozadur etrebroadel evit ar reolatañ pe e saozneg International organization for standardization) a zo un aozadur gant dileuridi aozadurioù ar reolatañ e pep stad hag he fal a zo embann reoladoù etrebroadel evit ar c'henwerzh hag ar greanterezh. Emañ sekretourva kreiz an ISO e Jeneva e Suis. Reiñ harp a ra da bep ezel war tachennoù melestradurel ha teknikel hag e kenurzh ar programm digreizennet evit sevel ar reoladoù. Embann a ra ar reoladoù etrebroadel.\nNotenn : Lod a ra gant norm evit reolad.\nBez ez' eus meur a seurt izili :\nAr c'hengor ezel rik hag a zo an aozadur reolatañ gant perzh dileuriñ e pep stad\nAn ezel kenskriver evit ar stadoù n'o-deus ket un aozadur broadel gant perzh dileuriñ\nAn ezel koumanantet (Stadoù gwan o armerzh)\nEvit Bro-C'hall, an ezel rik a zo an AFNOR.\nUr fazi a vez graet alies pa intenter an anv ISO evel pennlizherennoù International Standards Organization pa zeu evit gwir eus ar ger gresianeg isos hag e talvez kevatal. Dibabet eo bet an dra-se ma ne vo ket a diforc'hioù evit envel an aozadur e pep yezh.\nISO film speed rating\nISO's official website (posupl eo braslenn katalog ar reoladoù hep galloud lenn o endalc'h)\nSpisc'heriadur an ISO\nAdtapet diwar « https://br.wikipedia.org/w/index.php?title=ISO&oldid=1700009 »\nKemmoù diwezhañ degaset d'ar bajenn-mañ d'an 26 Ebr 2016, da 11:33.


Diwan - 5 ali a-berzh kelennerien\nDegemer > Bezañ tad pe vamm ur skoliad·ez > Penaos ambroug ma bugel ? > alioù skolaerien\n5 ali a-berzh kelennerien\nE Diwan e harp a-dost ar gelennerien pep bugel a-hed e skoliata, war evezh e vezont ouzh ezhommoù pep hini. Gant ar skipailhoù kelenn e vez degaset ar binvioù rekis evit diorroadur ar vugale er skol, evit ma teskint ha ma kreskint e brezhoneg. En un doare naturel.\nSkol-vamm. Krouiñ ul liamm etre ar skol hag ar gêr\nLaurence Le Berre, skolaerez e skol Diwan Kemper abaoe 1994. « N’eo ket amañ an dalc’h bezañ brezhoneger pe get. Ar pezh a gont eo diskouez oc’h dedennet gant al labour sevenet gant ar bugel. Kinnig a ran da dud ar vugale kejañ gant o bugel diouzh an noz. Digeriñ ar c’haier buhez ha goulenn gantañ : « Ac’hanta ! Petra eo se ? » hag ar bugel a responto petra eo gant e c’herioù dezhañ ha gouest e vo da gontañ an devezh e galleg ha war-lerc’h e brezhoneg a-feur ma kendalc’ho gant an deskiñ er skol-vamm. Evel se eo e savoc’h ul liamm etre obererezhioù ar skol hag ar gêr. Ar pep pouezusañ aze eo ar sell pozitivel ho po war skoliata ho pugel. Neuze e vo kontant da ziskouez ar pezh en deus graet e pad an devezh, lorc’h ennañ deskiñ gerioù brezhoneg d’e dud ha broudet da genderc’hel gant an deskiñ. »\n> Lenn a bez atersadenn Laurence Le Berre\nSoubidigezh. Magañ an darempred etre ar skolaer hag ar bugel\nGireg Le Guevel, skolaer e skol Diwan Sant-Ervlan abaoe 2015. « Evit ma vo degemeret mat ar yezh eo ret sevel ul liamm a fiziañs etre ar vugale hag ar skolaerien. Hag al liamm-se a zo da vezañ maget bemdez. Ar fiziañs a zeu ivez eus va ferzh : goulenn a ran ganto chom sioul hag e reont. Mont a ra en dro peogwir ez eus ur gwir eskemm etrezomp : douster ha madelezh, hep bezañ re jentil hag hegarat hep huchal. Ha fiziañs o deus ar vugale ivez, un liamm a zo krouet : evito, n’on ket un euzhvil nag ur mignon, met ar paotr a gelenn dezho. Bez o deus frommoù ha ret eo leuskel anezho da vont er maez. Ma ‘z int plijet gant ar skolaer en em lakao ar vugale da gomz muioc’h brezhoneg, hep kaout aon. »\n> Lenn a bez atersadenn Gireg Le Guevel\nKentañ derez. Gwriziennet eo ar yezh enno dija\nLenaig Sparfel, skolaerez e skol Diwan Roazhon abaoe 2011. « Er skol kentañ derez e komz ar vugale brezhoneg en un doare naturel, ul lodenn diouto eo. Pa groger gant ar c’hentelioù galleg er CE e vez souezhet ar vugale o klevet ar skolaer o komz galleg, kavout a reont an dra-se farsus ha droch. Diskouez a ra mat pegen don eo o liamm ouzh ar brezhoneg. Kemer a reont pleg adal neuze da gomz brezhoneg HA galleg gant ar skolaer ha gouest e vezont da c’houzout pegoulz e vez komzet an eil yezh pe eben. Met ar brezhoneg a chom atav yezh buhez ar skol. Adalek ar CM e vez meüroc’h a spered ar vugale ha krog e vezont da sevel goulennoù outo o-unan war sujedoù kevredigezh, evel an endro da skouer, met dreist-holl war plas ar brezhoneg en o buhez. Goulennoù a vez ganto : Perak e komzan brezhoneg ? Perak saveteiñ ar yezh ? Neuze e vez roet ostilhoù dezho evit magañ o freder : testennoù, barzhonegoù, kanaouennoù. Keñveriet eo ar yezh ouzh un teñzor da skouer gant Anjela Duval, ar skeudenn-lavar-se a blij d’ar vugale, talvoudus-tre eo evito. E kerzh ar mare-se e vez gwelet pegen talvoudus eo ar brezhoneg evit o deskadurezh. »\n> Lenn a bez atersadenn Lenaig Sparfell\nSkolaj. Kenderc'hel gant ar soubidigezh\nSylvain Deron, kelenner war ar skiantoù ar vuhez hag an douar e skolaj Diwan Gwened abaoe 2012. « E fin ar c’hentañ derez eo ar vugale gouest da gomz brezhoneg. Erru en eil derez e c’hellint lakaat e pleustr o anaoudegezhioù hag implij ar brezhoneg en danvezioù a vez kelennet nemet adalek ar skolaj. Uhelaat a raint o live e brezhoneg ivez evit gellout implij ar brezhoneg war ar pemdez ha war o micher en dazont marteze. Ouzhpenn da-se, int emren un tammig muioc’h ha muioc’h en o aes gant ar re all : an darn vrasañ eus ar skolajidi a zo diabarzhidi, krouiñ a reont liammoù kreñv etrezo. Ur spered a-stroll zo ganto ha nebeud kudennoù diforc'hidigezh pe goaperezh hon eus peogwir int doujus etrezo. »\n> Lenn a bez atersadenn Sylvain Deron\nEil derez. Al liamm gant ar yezh a zeu da vezañ trivliadel (pe afektivel)\nGwenola Coïc, kelennerez war ar brezhoneg e skolaj Diwan Plijidi abaoe 2003. « Er c’hrennoad emañ ar brezhoneg e-kreiz buhez ar skolajidi [hag al liseidi] : e penn kentañ tout o skoliata, ne zibabont ket bezañ e Diwan, choaz ar gerent an hini eo. Ar c’hoant kenderc’hel gant ar brezhoneg a savo tamm-ha-tamm enno diouzh skiant-prenet pep hini. Setu perak eo skoliata an eil derez un dra a-bouez evit kreñvaat al liamm etre ar skolidi hag ar yezh. Met ar skolaj a zo dreist-holl ul lec’h dedennus evit ar c’helenn, evit tizhout ar pal deskin d’an holl ober gant ar brezhoneg bemdez. Ouzhpenn da se n’eo ket aes kennebeut bezañ gant o oad dre ma krogont da brederiañ war o buhez. Ar yezh a servij amañ evel un ostilh pedagogel, un dra ouzhpenn eo evit ar re yaouank dre ma tegas ur ster d’o skoliadur, ur benveg eskemm eo ivez na vez bevet nemet amañ. […] Gouest eo ar grennarded da gompren ha d’ober o labour noz, keit ha m’o deus c’hoant. Ar gwellañ tra d’ober eo kalonekaat anezho ha kaout fiziañs evit reiñ c’hoant dezho bezañ emren. Seul vuioc’h a frankiz e vo roet dezho, seul vuioc’h e vo ur santad emren ganto, ar pezh a gaso war-raok o barregezhioù hag o liamm trivliadel (pe afektivel) gant ar yezh. »\nGerioù-alc'hwez stag : kentañ derez eil derez testeni


The Magnetic Fields a zo ur strollad savet àr-dro un den : An New-Yorkad Stephin Merritt, soner hag aozer-sonennoù anezhañ. An albomoù bet savet get Merritt dan añv ar strollad "The Magnetic Fields" a zo liv ar bleioù 80 àrnehe, sonerezh pop skañv ha fentus get pozioù a-ziwoud ar garantez. Susan Anway a veze é kaniñ e "The Wayward Bus" ha "Distant Plastic Trees" (diaes eo o c'havet, met un dastumadeg get an tonioù pouezusañ a oa daet er-maez); a-hend-arall eo Merritt eñ e-unan a gas ar c'han e-barzh an albomoù arall da gustum.\n"69 Love Songs" eo an oberenn bouezusañ bet savet get Merritt ha prizet mat get ar vurutellourion sonerezh. Teir fladenn argant a ya d'ober an albom-mañ (teir fladenn gwerzhet distag er Stadoù-Unanet). Tud a bet seurt zo bet pedet a-benn kanañ e sonennoù zo.\nGet an albom "i" (2004) e kendalc'has Merritt get e albomoù-meizad (amañ pep kanaouenn a zo "i" he lizherenn gentañ ha meur a wezh ar ragañv "I"). Setu tud hag a za ingal da skoazellañ Merritt er Magnetic Fields : Sam Davol (violoñsell), John Woo (banjo, eil gitar), Daniel Handler, Susan Anway ha Claudia Gonson (taboulinoù, piano).\n* Distant Plastic Trees (1991)\n* The Wayward Bus (1992)\n* The House of Tomorrow EP (1993)\n* Holiday (1994)\n* The Charm of the Highway Strip (1994)\n* Get Lost (1995)\n* 69 Love Songs (1999)\n* i (2004)\nAdtapet diwar « https://br.wikipedia.org/w/index.php?title=The_Magnetic_Fields&oldid=1462576 »\nKemmoù diwezhañ degaset d'ar bajenn-mañ d'an 4 Ebr 2013, da 15:53.


Forever (stirad skinwel) - Wikipedia\nForever (stirad skinwel)\nForever a zo ur stirad skinwel amerikan a 22 rann a 42 munutenn pep hini krouet gant Matt Miller. Skignet eo bet etre an 22 a viz Gwengolo 2014 hag ar 5 a viz Mae 2015 war ABC er Stadoù-Unanet. Bet eo bet skignet e Frañs etre ar 25 a viz Ebrel 2015 hag ar 16 a viz Mezheven 2015 war TF1.\nAn Dr. Henry Morgan (Ioan Gruffudd) a zo ur mezeg-lezenn e Kêr New York hag a studi ar c'helanoù evit diskoulmañ aferioù muntroù met ivez evit kavout un diskoulm d'e saviad : divarvel eo. Ur mallozh hervezañ. Abaoe e varv kentañ 200 vloaz zo pa oa mezeg war war ul lestr a genwerzh tric'horn o klask dieubiñ sklaved, e steuz diouzhtu bep tro ma varv. Distreiñ a ra Henry d'ar vuhez, noazh rann, en tostañ takad dour, pezh a zegas trubuilh dezhañ ur wech an amzer. Ne gosha ket ken ha paket en deus a-hed e vuhez hir ur skiant prenet dispar hag ur varregezh dreist da arsellet. Kemm a ra e vuhez pa gej gant al letanant Jo Martinez (Alana de la Garza) eus polis New York (New York Police Department). Souezhet eo al letanant gant e varregezhioù ha goulenn a ra sikour digantañ evit hec'h enklaskoù.\nN'eus nemet un den hag oar ez eo Henry divarvel : an hendraour Abe (Judd Hirsch). Advabed oa bet gant Henry hag e wreg, Abigail, aet da Anaon bremañ, goude m'o doe kavet anezhañ en ur C'hamp distruj e-kerzh an eil Brezel Bed.\nHarellet e vez Henry gant "Adam",un den divarvel all a lavar bezañ un 2,000 bloaz bennak.\nAlana de la Garza : letenant Jo Martinez\nLorraine Toussaint : letenant Joanna Reece\nDonnie Keshawarz : letenant Mike Hanson\nJoel David Moore : Lucas Wahl (skoazeller Henry)\nMacKenzie Mauzy : Abigail Morgan (yaouank)\nJanet Zarish : Abigail Morgan (koshoc'h)\nDominic Wergeland : Abe (yaouank)\nA-zivout ar stirad[kemmañ | kemmañ ar vammenn]\nUrzhiet eo bet ur film-stur d'an [[23 a viz Genver]) 2014, gant ABC ez ofisiel. Savet eo bet gant Matthew Miller.\nD'an 8 a viz Mae 2014 e c'hourc'hemenn ABC ar stirad goude bezañ gwelet ar film-stur hag ur c'houlzad klok a 22 rann d'ar 7 a viz Du 2014.\nEchuiñ a ra ez ofisiel ar stirad d'ar 7 a viz Mae 2015 peogwir ne rae ket berzh a-walc'h daoust d'an toullad tud bezañ savet enep ar freuzidigezh-se.\nAdtapet diwar « https://br.wikipedia.org/w/index.php?title=Forever_(stirad_skinwel)&oldid=1825108 »


Pajenn:Perrot - Bue ar Zent.djvu/126 - Wikimammenn\nPajenn:Perrot - Bue ar Zent.djvu/126\nMari en Ephes, d’an 23 a vezeven 431, a gondaonas ar greden neve, hag a embannas e oa Jezuz-Krist Doue, kerkent ha ma oa den, hag e oa eta ar Werc’hez, en gwirione, Mamm da Zoue, p’eo gwir he devoa laket er bed eur Mab hag a oa Doue. Abarde oa, pa oe douget ar varnedigez-ze ; mes dal ma oe klevet, youc’hadennou skiltrus ha laouen a strinkas eus kalonou Epheziz : «Gloar da Zoue ha d’e Vamm, ar Werc’hez ! Enor d’an eskibien o deus diskaret enebour an Otrou Krist ! »\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/126&oldid=140366 »


Ivan Tyulenev (Rusianeg: Ива́н Влади́мирович Тюле́нев), ganet d'an 28 a viz Genver 1892 ha marvet d'ar 15 a viz Eost 1978, a oa un ofiser uhel soviedat, unan eus ar re gentañ a voe lakaet da jeneral el Lu Ruz e 1940.\nIvan Tyulenev enoret war un timbr soviedat e 1979.\nKartenn-bost soviedat bloavezh 1984.\nTyulenev a oa bet ganet en ur familh soudarded e gouarnamant Simbirsk (hiziv Oblast Oulyanovsk) trevadenn Shatrashany. Labouret en devoa en uzinoù hag evel pesketour war ar mor Kaspian a-raok bezañ enrollet e Lu Impalaeriezh Rusia er bloavezh 1913. E-pad ar C'hentañ Brezel-bed e oa soudard er rejimant dragoned Kargopolsky e Polonia ar C'hendalc'h. Enoret e voe gant medalenn Urzh Sant Jorj evit e varregezh hag e galon en emgann.\nTyulenvev a emezelas el Lu Ruz dres goude ar Reveulzi e-pad Brezel diabarzh Rusia er 1añ lu marc'hegiezh. Kemeret en devoa perzh ivez e flastradenn Emsavadeg Kronstadt ha goude-se er Brezel Polonia-Soviet. E 1939 e oa penn an 12vet arme URSS e-pad aloubadeg Polonia gant an nerzhioù lu soviedel. Lakaet e voe d'ar renk a jeneral eus al lu e 1940.\nPa voe kroget gant ar Brezel Alaman-Soviedel e 1941, e oa karget gant Distrikt Milourel Moskva. E-pad tri miz kentañ ar brezel, Tyulenev a oa penn uhel an Talbenn ar Su.\nAdtapet diwar « https://br.wikipedia.org/w/index.php?title=Ivan_Tyulenev&oldid=1748984 »\nDernière modification le 21 Mae 2017, à 09:59\nKemmoù diwezhañ degaset d'ar bajenn-mañ d'an 21 Mae 2017, da 09:59.


Brezel Afghanistan (1979-1989) - Wikipedia\nBrezel Afghanistan (1979-1989)\n(Adkaset eus Brezel Afghanistan)\nKentañ Brezel Afghanistan pe ar Brezel etre an Unvaniezh Soviedel hag Afghanistan (Soviet–Afghan War) a oa bet ur brezel etre ar 24 a viz Kerzu 1979 hag ar 15 a viz C'hwevrer 1989. Emsavidi anvet moujahidin a oa bet o stourm a-enep an Arme Ruz ha nerzhioù Republik Demokratel Afghanistan. Etre 562 000 ha 2 milion a dud a voe lazhet, milionoù a dud eus ar vro a rankas mont d'an harlu, da Bakistan pe Iran dreist-holl. Ar brezel-se a zo gwelet evel ul lodenn eus ar Brezel Yen.\nKartenn hent aloubadeg Afghanistan gant an URSS\nKartenn an emsavadegoù en Afghanistan e 1985\nA-raok ma errufe an Arme Ruz en Afghanistan e oa bet kemeret ar galloud er vro gant Strollad pobl Demokratel Afghanistan e 1978 dre un taol-stad. Nur Mohammad Taraki a oa prezidant Republik Demokratel Afghanistan.\nAr strollad a oa kroget gant un heuliad nevezadurioù krenn evit modernaat ar vro. Dre-se e oa gwelet fall ar strollad dreist-holl e-touez ar c'hêriadennoù war ar maez a oa mirour hag a oa aozadurioù kreñv hengounel. Ar gouarnamant a stourmas garv a-enep e enebourien, harzet e voe milieroù a dud. Tro 27 000 prizoniad politikel a voe lakaet d'ar marv. Ar respont a voe evit enebourien ar gouarnamant da gregiñ gant ar stourm kuzh, e miz Ebrel 1979 lodennoù bras eus an tiriad a oa emsavet.\nAr gouarnamant e-unan a oa distabil dre stourmoù e-touez an izili, e miz Gwengolo 1979 ar prezidant a oa digadoriet gant harperien Hafizullah Amin, a teuas da vezañ ar prezidant nevez. Gant an emsavadegoù o c'hounnez pouez hag al liammoù o tistanañ gant URSS, ar gouarnamant soviedel, gant Leonid Brejnev e-penn, a grogas gant kas an 40vet arme en Afghanistan d'ar 24 a viz Kerzu 1979. Ur wech tizhet ganto Kaboul, e sevenont un taol-stad. Lazhet e voe ar prezidant Amin ha lakaet en e blas Babrak Karmal un harp a-grenn d'ar soviediz.\nE miz Genver 1980, Maodierned an aferioù estren eus 34 bro eus ar c'hendiviz islamek a save ur mennad o c'houlenn "kiladeg prim, an nerzhioù soviedel" eus Afghanistan, pad ma oa Kendalc'h meur an ABU o embann un destenn a-nep aloubadeg Afghanistan gant ar Soviediz gant ur votadeg 104 mouez evit – 18 enep.\nPrizonidi Moujahidin harzet gant ar soviediz\nKêriadenn Afghan distrujet gant ar soviediz\nSoudarded an nerzhioù ispisial spetsnaz prest da chaseal ar Oujahidin\nAdtapet diwar « https://br.wikipedia.org/w/index.php?title=Brezel_Afghanistan_(1979-1989)&oldid=1748827 »\nDernière modification le 19 Mae 2017, à 15:59\nKemmoù diwezhañ degaset d'ar bajenn-mañ d'an 19 Mae 2017, da 15:59.


Pajenn:Perrot - Bue ar Zent.djvu/695 - Wikimammenn\nPajenn:Perrot - Bue ar Zent.djvu/695\nEizvet devez a viz Here\nBerc’hed, eur brinsez eus ar Sued, a oa ganet er bla 1302. He zud a oa kristenien vat. He zad a yune, a yee da govez ha da gommunian bep gwener, evit goulenn ar c’hras da c’houzanv gant pasianted ar c’hroaziou a zigasje Doue d’ezan ac’han d’ar gwener war-lerc’h.\nKoll a reas abred he mamm, ha savet e oe gant unan eus he moerebezed, a oa ive eur wreg eus ar gwellan. Tri bla he devoa arôk ma c’hallas lavaret eur ger, mes dal ma c’hallas komz, e lakas he zeod da veuli Doue. Da dek vla, e klevas disklerian ar Basion, hag ar zarmon-ze a lakas an daerou da redek puilh eus he daoulagad. En noz war-lerc’h, e kredas d’ezi gwelet Hon Zalver Jezuz-Krist stag ouz ar groaz, gouliet ha leun a wad, hag e kave d’ezi klevet eur vouez o lavaret :\n— Sellet ouzin, ma merc’h.\n— Ha piou, a lavaras Berc’hed, eo ar re o deus grêt kemend-all d’ec’h ?\n— Ar re, eme ar memes mouez, a zispriz ac’hanon, ha ne reont van ebet, goude m’o c’haran evel ma ran.\nAdalek neuze, n’halle mui sonjal en Pasion Hon Zalver hep skuilh eur mor a zaerou. Da c’houezek vla, evit senti ouz he zad, e timezas da Vulfon, prins Nerisi, en devoa triouec’h vla. Doue a vinnigas o eured, o rei d’eze eiz krouadur, pevar mab ha peder merc’h.\nBeneat ha Hudma a varvas abred ; Charlez ha Birger a gemeras peurz en brezeliou ar Groaz hag a varvas en Douar-Santel.\nMac’harit ha Sesilia a zimezas ; Indelburj ha Katel a yeas da leanezed.\nGoude ginivelez an eiz krouadur-ze, an daou bried santel a reas le da dremen ar rest eus o bue evel breur ha c’hoar. Kreski rejont o aluzennou ; an holl dud ezommek a zirede d’o c’haout ; sevel a rejont eun hospital evit ar glanvourien. Mont a rejont o-daou da bardonan da Zant-Jakez-Kompostel, gant o bugale ; en dizro, Vulfon a gouezas gwall glanv en Arras, hag eskob ar gêr-ze hen nouas. Parean a reas, a drugare Doue, ha pa oe en em gavet er gêr, en em dennas en eur manati, gant asant e bried. Eno e varvas, arôk eur bla, evel eur zant.\nBerc’hed, deut da vezan intanvez, a rannas he danve etre\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/695&oldid=140993 »


Renadenn anv - Wikipedia\nAr renadenn anv (pe renadenn-anv) a servij da zegas ur resisadenn d'ur ger. Da skouer "ki ar verc'h". Gant ar renadenn e vez diskouezet da biv eo ar c'hi.\nEvit "ul lodenn eus an ti" ez eo an hevelep tra. Ar renadenn anv "an ti" a servij da resisaat al lodenn.\nImplijet eo a-benn ar fin un tammig evel un anv-gwan met krouet eo gant un anv-kadarn.\nAr renadenn anv zo a-dreñv ar ger.\nan ti + an den = ti an den\nan ti + un den = ti un den.\nPa vez "termenet" ar renadenn (ha pa vefe gant ur ger-mell amstrizh) e vez lamet ar ger-mell dirak an anv (termenet a-walc'h e vez gant ar renadenn-anv). Ne vez ket graet a gemmadur en degouezh-se (hep ger-mell, kemmadur ebet) : Merc'h Pêr, Foar Gwengamp.\nTaolit evezh memestra ouzh ar reolenn-mañ :\nun ti + an den = un ti d'an den; (pe un ti da Fañch).\nun ti + un den = un ti d'un den.\nEvel ma welit e vez cheñchet an traoù pa ne vez ket termenet an anv a zo renadennet. Pa ne vez ket un dra vev e vez degaset ar renadenn gant "eus" :\nur rod eus ur garrigell.\nUn diforc'hig zo etre "ur rod eus ur c'harr" hag "ur rod-karr" e-keñver ar ster da gentañ med ivez e-keñver ar yezhadur : ar ger "rod-karr" a zo ur ger kevrennek ha n'eo ket ur stroll graet gant ar ger hag e renadenn.\nE Trésor du Breton Parlé (Jules Gros,fr:Jules Gros) e kaver memestra :\nUr rod d’ar c’harr a oa en tu-mañ d’ar c’hleuz (meneget teir gwech: TBP 1/121, 2/170, 2/552).\nAdtapet diwar « https://br.wikipedia.org/w/index.php?title=Renadenn_anv&oldid=1925581 »


Diforc'hioù etre adstummoù "Lugdunensis" - Wikipedia\nDiforc'hioù etre adstummoù "Lugdunensis"\nStumm eus an 23 Ebr 2010 da 12:17\n1 okted lamet , 11 vloaz zo\nStumm eus an 31 Her 2009 da 18:35 (kemmañ)\nFulup (kaozeal | degasadennoù)\nD (+ liamm)\nStumm eus an 23 Ebr 2010 da 12:17 (kemmañ) (dizober)\n''Gallia lugdunensis'' pe ''Lugdunensis'' a oa unan eus ar [[proviñs roman|proviñsoù]] krouet gant [[Augustus]] e [[Galia]] e [[-27|27 kent JK]].\nE stumm zo souezhus a-walc'h : bodañ a ra an [[Arvorig]] ha tolead [[Lyon]]. Abegoù disheñvel zo :\n* Abegoù etnek : klotañ a ra tamm-pe-damm gant unan eus an teir [[Galia]] meneget gant [[Julius Caesar]] e ''De bello gallico''<ref>''Gallia est omnis divisa in partes tres...'')</ref> : Galia vlevek (''Gallia comata'' e latin).\n* Abegoù politikel : bihanaat a ra pouez ha levezon kreiz [[Galia]], en ur stagañ keodedoù galian ouzh ar proviñsoù roman tostañ. Da skouer ez eus bet staget ul lodenn eus ''[[Gallia Celtica]]'' ouzh ''[[Aquitania]]''.\n''Gallia lugdunensis'' a oa ur [[proviñs impalaerel|broviñs impalaerel]] renet gant ur [[prefed (roman)|prefed]] staliet e Lugdunum ([[Lyon]]). Kavout a reer ivez ur [[stal voneiz]] e Lugdunum ha [[santual kevredadel an teir Galia]], dediet da azeulerezh Roma ha da hini an impalaer.\nAr c'hêrioù pennañ a oa :\n* ''Lugdunum'' ([[Lyon]]), ar gêrbenngêr-benn,\n* ''Augustodunum'' ([[Autun]]),\n* ''Lutecia'' ([[Pariz]]),\n* ''Juliomagus'' ([[Angers]]),\nDa vare an [[tetrarkiezh|detrarkiezh]] e oa rannet ''Gallia lugdunensis'' e peder froviñs : Lugdunensis I (traoñiennoù ar [[Saône]] hag an [[Allier]]), Lugdunensis II ([[NormandiaNormandi]] a -vremañ), Lugdunensis III ([[Arvorig]] hag [[Anjou]]) ha Lugdunensis IV ([[Ile-de-France]]). Staget e voent holl ouzh [[prefed ar pretordi|prefedi pretordi]] ar Galiaoù.\nDrastet e voe Galia gant an [[aloubadegoù barbar]]. Chom a reas tachennoù feal d'an impalaeriezh roman e ''Lugdunensis'' II ha IV betek 486 dindan renerezh [[Aegidius]] ha [[Syagrius]].\nAdtapet diwar « https://br.wikipedia.org/wiki/Dibar:MobileDiff/713400 »


30 vloaz skolaj Diwan ar Relek a vo lidet warc'hoazh - Diwan\nDiffusion du vendredi 28 septembre 2018 Durée : 11min\nManifestadeg e Naoned evit adunvaniñ ar vro. E Brest, ranndiez kentoc'h evit un toull bac'h ? Dervezh broadel ar re vouzar : ur jubennour a zispleg e labour. 30 bloaz skolaj kentañ Diwan.\nManifestiñ evit adunvaniñ\nLañset eo ur galv evit mont da vanifestiñ e Naoned evit goulenn, ur wech c'hoazh, adunvanidigezh ar vro. Savet e oa cheu daou vloaz-zo ha warlene ivez. Setu gant piv eo aozet ha piv a zo gant ar soñj mont da vanifestiñ ? Displegadennoù Pauline Kerscaven.\nRanndiez kentoc'h evit un toull bac'h ?\nDaoust-hag e vo savet ranndiez e plas toull-bac'h Brest Pontaniou ? D'an 12 a viz Here, e-pad kuzul Meurgêr Brest, e tivizo marteze an dilennidi da werzañ ar savadur d'un embregerezh-tiez. Savet e oa bet ar prizoun e-penn kentañ an 19vet kantvet, e karter Rekourañs. A-enep ar raktres e sav un toullad tud, familhoù rezistanted marv en toull-bac'h met ivez Jeremy Kostiou, ezel eus kreizenn enklaskoù istorel bro Leon\nà lire A Brest, des enfants de résistants veulent sauver la prison de Pontaniou\nDervezh broadel ar re vouzar\nKinniget e vo warc'hoazh e Kemper un dervezh evit kizidikaat an dud ouzh kudennoù a sav gant an dud bouzar en hor gevredigezh. Adalek 10e war ar blasenn sant Kaourintin e vo deus ur vilajenn aozet gant kevredigezhioù e preg gant an tem-se. Savet zo bet ivez gant ar c'hevre kevredigezhioù-mañ ur strollad jubennourien. Gall a ra an droerien-se bezañ galvet e n'eus forzh peseurt darvoudoù. Tristan Lever-Crue zo jubennour a-vicher e Poitiers. A-wechoù eo galvet evit "gouelioù" met ivez evit "interamantoù".\nAbaoe 30 vloaz ez eus deus ur skolaj Diwan\nDigoret e oa bet ar skolaj kentañ e Brest, tregont vloaz'zo. Warc'hoazh e vo lidet an deiz-ha-bloaz-mañ. Pedet zo bet an holl re a zo bet skolajiad pe kelenner ennañ. 218 skolajiad.ez a zo hiriv-an-deiz er skolaj pa ne oa nemet eizh, tregont vloaz-zo. En o zouez e oa Tangi an Hostis, kelenner sport e skolaj Diwan Penn-ar-Bed eo bremañ. "D'ar poent-se e ouiemp e oa un dra disheñvel."


Gerioù orin gant Thomas Dekker\nGolden Slumbers zo ur ganaouenn (1:31 he fadelezh) hag a vez kavet war unnekvet albom ar Beatles, Abbey Road e anv, c'hwec'hvet pezh eus ar medley mil vrudet o kregiñ gant You Never Give Me Your Money.\nEmbannet e oa bet an albom-mañ e Breizh-Veur d'ar 26 a viz Gwengolo 1969 hag d'ar 1añ a viz Here er Stadoù Unanet.\nPaul McCartney a oa e-barzh ti e dad e Cheshire o pleustriñ war seniñ piano. O teuler ur sell war dastumad skridoù-sonerezh e c'hoar-gaer (addimezet e oa e dad d'an ampoent) en doa lennet ul luskellerez hengounel Golden Slumbers hec'h anv. Dre ma ne oa ket evit lenn ar sonerezh en doa krouet e don a-boz dezhañ en ur ouzhpennañ pozioù all.\nGolden Slumbers a voe aozet da gentañ-penn gant Thomas Dekker (bet ganet e Londrez e-tro 1572 hag aet da Anaon er memes kêr e 1632), skrivagner anezhañ ha dramaour en oad gant William Shakespeare. Embannet e voe e 1603 evit ar wech kentañ e-barzh The Pleasant Comedy of Patient Grissill.\nAdtapet diwar « https://br.wikipedia.org/w/index.php?title=Golden_Slumbers&oldid=1657413 »


Patrice Pellerin - Wikipedia\nPatrice Pellerin e Brest e 2016\nPatrice Pellerin zo un treser ha senarioour bannoù-treset ganet e Brest d'an 2 a viz Du 1955.\nMab ur prefed, bevet en deus e div gêr warn-ugent hag e Madagaskar zoken e-pad tri bloaz. Deskiñ a ra an tresañ e-unanik. Labourat a ra ur prantad amzer e Reims en ur studio tresadennoù bev, ha goude e tizolo ar vicher a dreser. En em staliet eo e Landivizio, nepell eus ar mor, er c'horn-bro m'emañ troioù-kaer L'Épervier o c'hoarvezout.\n« Ar Sparfell » a gont eta avanturioù ur c'hourser e gopr roue Bro-C'hall en XVIIIvet kantved, bet laer-mor. Lesanvet eo Sparfell Kraozon met e gwir anv eo Yann, marc'heg ar Germeur (Yann de Kermeur e galleg).\nAlbomoù embannet[kemmañ | kemmañ ar vammenn]\nL'Épervier : Archives Secrètes\nLa nuit des jongleurs - Jean-Charles Kraehn, Pellerin - 1986 - ISBN 2-7234-2908-3\nL'héritier sans nom - Jean-Charles Kraehn, Pellerin et Chagnaud - 1987 - ISBN 2-7234-2518-5\nLes éperons d'or - Jean-Charles Kraehn, Pellerin et Jambers - 1988 - ISBN 2-7234-2504-5\nAdtapet diwar « https://br.wikipedia.org/w/index.php?title=Patrice_Pellerin&oldid=1821202 »\nKemmoù diwezhañ degaset d'ar bajenn-mañ d'an 10 Gen 2019, da 12:08.


Pajenn:Le Clerc - Ma beaj Jeruzalem, 1902.djvu/285 - Wikimammenn\nPajenn:Le Clerc - Ma beaj Jeruzalem, 1902.djvu/285\nkinnigan d’an Au. Doue ar zakrifis adorabl. ’Pez a c’houlennan digantan evidon, ’vit ma zud, ’vit ma mignoned ha ’vit ma c’henvroiz Breiz-Izel, eo ar c’hras da bignal ni hon-unan warlerc’h Jezus d’ar Baradoz.\nAr Baradoz-ze, seblantout a ra d’in gwelet ’nean duont e-krec’h pell-pell, en tu all da volz glaz an eñvo, pa zavan ma fenn da vare ar goureo, ha pa heuilhan gant ma daoulagad korf ha goad hon Zalver a dalc’han savet etre ma daouarn.\nYa, braz eo breman ma dudi ; ha c’hoaz me ’gred e vije brasoc’h, ma klevjen kanan epad ma oferen, gant Breiziz a galon, ar c’haeran euz o c’hantiko, Kantik ar Baradoz. Na pe na glevjen nemet ar pevar boz-man, e vije stad ennon.\nPa zellan en eñvo,\nEtrezeg ma gwir vro,\nNijal di a garjenn\nEvel eur goulmik wenn.\nKerkent ha ma vezo\nTorret ma chadenno,\nMe ’n em zavo en ær\nEvel eun alc’houeder.\nTremen a rin al loar\nEvit monet d’ar gloar ;\nPa vin ’uz d’an douar,\nTraouien leun a c’hlac’har,\nNeuze me ’rei eur zell\nWar ma bro Breiz-Izel.\nBreiz-lzel, n’am euz ket da dougen goall bell ma zello evit he gwelet ac’han, euz mene ar Gwe Oliv. Aman, hep mont pelloc’h, e kavomp anei hag ouspenn en eul læc’h. Mes gortozomp eun nebeudik kent pleal ganti.\nAdtapet diwar « https://br.wikisource.org/w/index.php?title=Pajenn:Le_Clerc_-_Ma_beaj_Jeruzalem,_1902.djvu/285&oldid=105017 »\nKemmoù diwezhañ degaset d'ar bajenn-mañ d'an 4 Eos 2017, da 11:21.


2 Corintios 4 CCO - Jo̱ co̱ˈ eáamˊ guiúngˉ - Bible Gateway\n2 Corintios 4 Chinanteco de Comaltepec (CCO)\n4 Jo̱ co̱ˈ eáamˊ guiúngˉ Fidiéeˇ, jo̱baˈ cacuøˈrˊ jneaˈˆ e jmooˉnaaˈ e ta˜ la. Jo̱ co̱ˈ lajo̱b lɨ́ɨˊguɨ, jo̱baˈ dseángˈˉ jaˋ lɨtúngˉ dsiˋnaaˈ. 2 Jo̱ dseángˈˉ caˈˊ nɨcaˈnaangˉnaaˈ lajaléˈˋ e cuøˊ fɨˈɨˈˋ e quɨ́ˈˉ tɨ́ɨngˋ dseaˋ jmóorˋ fɨˊ lɨ˜ cǿøngˈ˜; jo̱ jaˋ ngɨˋnaaˈ lɨ́ˈˆ jmɨgǿøngˋnaaˈ dseaˋ rúˈˋnaaˈ, o̱ˈguɨ guiaˋnaaˈ júuˆ e jiéˈˋ jí̱i̱ˈ˜ laco̱ˈ féˈˋ júuˆ quiáˈˉ Fidiéeˇ. Co̱ˈ jneaˈˆ lɨ́ˈˆ lɨˊ guiaˋnaaˈ júuˆ dseángˈˉ laco̱ˈ lɨ́ɨˊ júuˆ quiáˈˉ Fidiéeˇ, jo̱baˈ guiʉ́bˉ nɨñiˊ dseaˋ rúˈˋnaaˈ e dseángˈˉ lajo̱b jmooˉnaaˈ jo̱guɨ lajo̱bɨ tíiˊ ni˜ Fidiéeˇ cajo̱. 3 Jo̱ e júuˆ quiáˈˉ Fidiéeˇ e guiaˋnaaˈ quiáˈˉ jial laangˋ dseaˋ jee˜ jaléˈˋ dseeˉ quiáˈrˉ lɨ́ɨˊ e jaˋ ˈgooˋ guǿngˈˋ, dsʉˈ lɨ́ɨˊ lajo̱ jí̱i̱ˈ˜ quiáˈˉ jaléngˈˋ i̱ dseaˋ i̱ nɨteáangˉ fɨˊ ngolíingˋ fɨˊ lɨ˜ ˈlɨˈˆ. 4 Co̱ˈ fii˜ i̱ ˈlɨngˈˆ i̱ quie̱ˊ nifɨˊ fɨˊ jmɨgüíˋ la, íˋbingˈ i̱ jmooˋ e sɨjnɨ́ˆ mogui˜ jaléngˈˋ i̱ dseaˋ i̱ jaˋ jáˈˉ lɨ́ɨngˋ júuˆ quiáˈˉ Fidiéeˇ e laco̱ˈ jaˋ ningáiñˈˋ e júuˆ jo̱ jo̱guɨ e laco̱ˈ jaˋ niníiñˋ jial jloˈˆ niingˉ e júuˆ quiáˈˉ jial laangˋ dseaˋ jee˜ jaléˈˋ dseeˉ quiáˈrˉ lɨ˜ féˈˋ jial tíiˊ niingˉ jloˈˆ lɨ́ɨngˊ Dseaˋ Jmáangˉ i̱ lɨ́ɨngˊ Fidiéeˇ cajo̱. 5 Dsʉˈ jneaˈˆ jaˋ ngɨˋnaaˈ guiaˋnaaˈ júuˆ quíˉnaaˈ yee˜naaˈ, dsʉco̱ˈ jneaˈˆ guiaˋnaaˈ júuˆ e Dseaˋ Jmáamˉ dseaˋ lɨ́ɨiñˊ Fíiˋnaaˈ, jo̱ jneaˈˆ lɨco̱ˈ lɨ́ɨˊnaaˈ dseaˋ i̱ jmooˋ ta˜ quiníˆnaˈ uíiˈ˜ e lɨ́ɨˊnaaˈ dseaˋ quiáˈˉ dseaˋ do. 6 Jo̱ Fidiéeˇ i̱ caquiʉˈˊ ta˜ e calɨseáˋ jɨˋ fɨˊ lɨ˜ nʉʉˋ sǿˈˋ, íbˋ Fidiéeˇ i̱ cajméeˋ cajo̱ e lafaˈ nɨcalɨseáˋ jɨˋ fɨˊ dsiˋnaaˈ, jo̱ laˈeáangˊ có̱o̱ˈ˜ e jo̱ cuǿøngˋ lɨne˜naaˈ jial tíiˊ jloˈˆ niingˉ Fidiéeˇ e jnéengˉ fɨˊ ni˜ Dseaˋ Jmáangˉ.\nJial se̱e̱ˉnaaˈ laˈeáangˊ có̱o̱ˈ˜ júuˆ quiáˈˉ Dseaˋ Jmáangˉ\n7 Jo̱ e júuˆ jloˈˆ e quíingˊ eáangˊ do, jneabˈˆ dseaˋ léeˊnaaˈ e jo̱. Jo̱ dsʉˈ jneaˈˆ lɨco̱ˈ lɨ́ɨˊnaaˈ lafaˈ co̱o̱ˋ tuˈˊ guóoˈ˜ e laco̱ˈ ˈñiabˈˊ Fidiéeˇ dseaˋ jmilir˜ jial tíiˊ ˈgøiñˈˊ có̱o̱ˈ˜ e júuˆ jo̱, jo̱ o̱ˈ yee˜naaˈ dseaˋ jmooˉnaaˈ lajo̱. 8 Jo̱ nañiˊ faˈ eáamˊ dsingɨ́ɨngˉ jneaˈˆ jaléˈˋ iihuɨ́ɨˊ, dsʉˈ jaˋ lɨˈˋ jneaˈˆ jaléˈˋ e jo̱. Jo̱guɨ seabˋ mɨ˜ eeˋgo̱ fɨˈíˆ dsíiˊ jmooˉnaaˈ, jo̱ dsʉˈ jaˋ lɨtúngˉ dsiˋnaaˈ có̱o̱ˈ˜ e jo̱. 9 Jo̱guɨ seabˋ mɨ˜ ˈníˈˋ níingˉ dseaˋ jneaˈˆ, dsʉˈ jaˋ yee˜naaˈ se̱e̱ˉnaaˈ; jo̱guɨ seabˋ mɨ˜ gabˋ jmángˈˋ dseaˋ jneaˈˆ, dsʉˈ jaˋ quɨ́ɨˈr˜ jmɨɨ˜ faˈ niˈíiñˉ jneaˈˆ. 10 Jo̱ doñiˊ jiéˈˋ ngɨˋnaaˈ, dseángˈˉ dseáamˈ˜ se̱e̱ˉnaaˈ, co̱ˈ dseáamˈ˜ e nijngángˈˉ dseaˋ jneaˈˆ lɨ́ˈˆ laco̱ˈ cangongɨ́ɨngˉ Jesús; jo̱ dsingɨ́ɨngˉnaaˈ lajo̱ e lɨ́ˈˆ laco̱ˈ nilɨli˜ e cøømˋ seengˋ Jesús có̱o̱ˈ˜ jneaˈˆ. 11 Jo̱ jaléngˈˋ jneaˈˆ dseángˈˉ contøømˉ dseángˈˉ dseáangˈ˜ se̱e̱ˉnaaˈ dsʉˈ uíiˈ˜ e lɨ́ɨˊnaaˈ dseaˋ quiáˈˉ Jesús, jo̱ lajo̱baˈ nilɨli˜ e seemˋbre có̱o̱ˈ˜ jneaˈˆ, dseaˋ lɨ́ɨˊnaaˈ jí̱i̱ˈ˜ dseaˋ jmɨgüíˋ. 12 Jo̱ co̱ˈ lajo̱b lɨ́ɨˊ, jo̱baˈ dseángˈˉ jee˜ ˈmóˉ se̱e̱ˉ jneaˈˆ e laco̱ˈ ˈnʉ́ˈˋ lana nɨseengˋnaˈ lata˜ có̱o̱ˈ˜ Fidiéeˇ.\n13 Jo̱ lalab cajmeˈˊ jaangˋ dseaˋ fɨˊ ni˜ jiˋ quiáˈˉ Fidiéeˇ ie˜ lamɨ˜ caféˈrˋ lala: “Laˈeáangˊ e jáˈˉ calɨ́nˉn júuˆ quiáˈˉ Fidiéeˇ, jo̱baˈ cafáˈˉa.” Jo̱ lajo̱b jmooˋ jneaˈˆ cajo̱, co̱ˈ lajo̱b jáˈˉ lɨ́ɨˋnaaˈ, jo̱ uíiˈ˜ e jo̱baˈ féˈˋnaaˈ. 14 Co̱ˈ guiʉ́bˉ nɨne˜naaˈ e Fidiéebˇ dseaˋ cajméerˋ e cají̱ˈˊtu̱ Fíiˋnaaˈ Jesús, jo̱guɨ nɨne˜baaˈ cajo̱ e lajo̱b nijmérˉ có̱o̱ˈ˜ jneaa˜aaˈ lɨ́ˈˆ laco̱ˈ cajméerˋ có̱o̱ˈ˜ dseaˋ do; jo̱ co̱lɨɨng˜ có̱o̱ˈ˜ ˈnʉ́ˈˋ nidsijeáaiñˉ jneaa˜aaˈ fɨˊ quiniˇ dseaˋ do. 15 Jo̱ lajaléˈˋ e cangongɨ́ɨngˉnaaˈ do, cangojéeˊ e lɨ́ˈˆ laco̱ˈ niˈuíingˉ guiʉ́ˉ quíiˉnaˈ. Jo̱ cangojéeˊ lajo̱ cajo̱ e lɨ́ˈˆ laco̱ˈ i̱ fɨ́ɨngˊguɨ niˈíngˈˋ júuˆ quiáˈˉ Fidiéeˇ quiáˈˉ jial tíiˊ guiúiñˉ, jo̱ lajo̱baˈ i̱ fɨ́ɨngˊguɨ nicuǿˈˉ guiˈmáangˈˇ Fidiéeˇ e laco̱ˈ nilɨˈgooˋ dseaˋ do.\n16 Jo̱ uíiˈ˜ e lajo̱b lɨ́ɨˊ, jo̱baˈ jaˋ lɨtúngˉ dsiˋ jneaˈˆ có̱o̱ˈ˜ jaléˈˋ e dsingɨ́ɨngˉnaaˈ. Jo̱ nañiˊ faˈ ngóoˊ dseáamˉ ngúuˊ táangˋnaaˈ laco̱o̱ˋ jmɨɨ˜, jo̱ dsʉˈ lɨ́ˈˆ lɨˊ dsiˋnaaˈ eáangˊguɨ ngóoˊ lɨ˜ bíˋ dsíiˊ laco̱o̱ˋ jmɨɨ˜. 17 Jo̱ lajaléˈˋ e iihuɨ́ɨˊ e dsingɨ́ɨngˉ jneaˈˆ fɨˊ jmɨgüíˋ la, e cateábˋ jaléˈˋ e jo̱, jo̱guɨ jaˋ eeˋ ˈgaˈˊ lɨˊ tíiˊ; jo̱ dsʉˈ lajaléˈˋ e jo̱ nilɨˈíingˆ ta˜ quíˉnaaˈ lata˜ e laco̱ˈ niˈuíingˉ guiʉ́ˉ quíˉnaaˈ e jaˋ cǿøngˋ có̱o̱ˈ˜ fɨˊ ñifɨ́ˉ. 18 Jo̱ uíiˈ˜ e lajo̱b lɨ́ɨˊ, jo̱baˈ lana joˋ ta˜ dsiˋnaaˈ có̱o̱ˈ˜ jaléˈˋ e jnéengˉ jǿøˆnaaˈ fɨˊ jmɨgüíˋ la, co̱ˈ có̱o̱ˈ˜ jaléˈˋ e jaˋ jnéengˉ jǿøˆbaaˈ, có̱o̱ˈ˜ e jo̱baˈ e ta˜ dsiˋnaaˈ; dsʉco̱ˈ jaˋ uǿøˉ ee˜ lajaléˈˋ e jnéengˉ jǿøˆnaaˈ, jo̱ dsʉˈ lajaléˈˋ e jaˋ jnéengˉ jǿøˆnaaˈ, dseángˈˉ latab˜ dseángˈˉ seaˋ lajaléˈˋ e jo̱.


Bretagne Sud / Nord, lieux, sites insolites | Séjour, Week-end Bretagne\nDegemer mat e Pennestin, ur gêr gouronkañ dudius anezhi. Ouzhpenn un dek traezhenn bennak a draezh munut a-hed 25 kilometr war an aod... Stank eo spletoù al lec'hiad-se met gant tornaodoù melendu...\nDegemer mat e Begerel. Ur gêr vihan hoalus enni straedigoù eus ar Grennamzer. Gant foar al levrioù kozh a vez aozet enni bep bloaz e vez desachet e-leizh a dud entanet ganti kerkoulz ha...\nUnan eus lec’hioù kaerañ ar c’hornad eo enezennig Sant-Kado hag aber an Intel, anezhi ur pleg-mor hag en em gav meur a stêr enni. Mont a ra an istregi, ar gourinizi hag ar geunioù da dresañ ur...\nAr gêr vihan-se, tamolodet en aber c’hlasvezek an Aven, zo brudet gant skol al livourien, a oa bet Gauguin mestr anezhi. En ur bourmen a-hed an aber, en ur vont en tu all d’an treuzelloù, eo aes...\nN’eo nag un touell nag ur chaoser mogeriet dleet d’ur Vauban ekologour ha trelatet. Un dra dibaot eo a-fed douaroniezh, un nemedenn eston en natur a laka emgav ganeoc’h evit bale a-rez an dour hag...\nKêr eskobel gozh Dol, ur gêr war dreuzoù Breizh, a zispak he zeñzorioù savouriezh d’ar weladennerien. Iliz-veur sant Samzun, fleurenn ar stil gotek breizhek, tiez eus ar Grennamzer… Testenioù eus...\nTornaodoù sonn skoet gant ar mor hag an avelioù, dismantroù un abati gozh e skeud ur mell tour-tan… Bamet e vezer gant al lec’h… E Beg Lokmazhe e hañval holl berzhioù dibar Breizh en em gavout....\nE-kreiz Bro-Bagan emañ Kerlouan. Plijout a ra d'an dud gant he zevennoù geotek hag an aergelc'h dibar a zo enni. A-dreñv pezhioù reier o stumm iskis e c'haller gwelet ur gêriadenn he zoennoù soul...\nN’eo ket al Liger ur stêr-veur ken sioul ha ma soñj d’an dud. Gouez eo ha ne baouez ket da sebeziñ an dud gant he redoù, hec’h enezennoù, he reuzeulennoù traezh… War c’hlann dehou hec’h aber, ar...\nUnan eus « Kêrioù bihan neuziet-kaer » kaerañ Breizh ez eo moarvat Roc’h-an-Argoed. Pediñ a ra ac’hanoc’h d’ober ur veaj en amzer. Sellit pegen brav eo he ramparzhioù, he c’hastell...\nFlondrenn ar Blavezh, a dreuz bro Pondi ag an norzh d’ar c’hreisteiz, a ginnig un ardremez glazvezek dudius-meurbet. Met ar chapelioù hag ar feuteunioù a-leizh eo dreist-holl zo danvez ur sell...\nGant he mogerioù kreñv eo heñvel a-walc’h Gwenrann ouzh ur seurt “Carcassona ar c’hornôg”. A-dreñv ar gouriz maen-se avat e weler splann, gant toennoù maen-glas an tiez kozh, emañ ar gêr arz hag...\nVillae giz Toskana, gwaregoù ha kinkladurioù gant brikennoù, kolonnegoù war valir, gwez-olivez o delioù o vordrouzal war ar savennoù, roz ha gwiniegi o fiñval war an treilhennoù, kloc'htioù karrez...\nEtre Leon ha Treger emañ bae Montroulez, ul lec'h kaer ur bern enezennoù bras pe bihan strewet ennañ . Er bloavezhioù 1900 e oa diouzh ar c'hiz, e-touez an arzourien, bezañ e gourenez Karanteg. Ne...\nDegemer mat e Pennestin, ur gêr gouronkañ dudius anezhi. Ouzhpenn un dek traezhenn bennak a draezh munut a-hed 25 kilometr war an aod... Stank eo spletoù al lec'hiad-se met gant tornaodoù melendu traezhenn ar Min Aour e viot hoalet. Kit d'ar red d'ober un dro du-hont !\nUnan eus lec’hioù kaerañ ar c’hornad eo enezennig Sant-Kado hag aber an Intel, anezhi ur pleg-mor hag en em gav meur a stêr enni. Mont a ra an istregi, ar gourinizi hag ar geunioù da dresañ ur gartenn-bost kaer-eston er mor diabarzh-se, 22 km2 dezhañ, etre an Oriant ha Gwened.\nAr gêr vihan-se, tamolodet en aber c’hlasvezek an Aven, zo brudet gant skol al livourien, a oa bet Gauguin mestr anezhi. En ur bourmen a-hed an aber, en ur vont en tu all d’an treuzelloù, eo aes empentañ an arzourien pitilh gant ar dremmwelioù barzhonius ha gant skedusted ar porzh bihan.\nTornaodoù sonn skoet gant ar mor hag an avelioù, dismantroù un abati gozh e skeud ur mell tour-tan… Bamet e vezer gant al lec’h… E Beg Lokmazhe e hañval holl berzhioù dibar Breizh en em gavout. Nepell alese emañ porzh Konk-Leon a yeer ac’hano betek Enez-Eusa ha Molenez.\nE-kreiz Bro-Bagan emañ Kerlouan. Plijout a ra d'an dud gant he zevennoù geotek hag an aergelc'h dibar a zo enni. A-dreñv pezhioù reier o stumm iskis e c'haller gwelet ur gêriadenn he zoennoù soul savet gant ar besketaerien, hag a zo chomet ken kaer ha gwechall. It d'ober un tamm tro dre an aod hag he c'herreg bras.\nUnan eus « Kêrioù bihan neuziet-kaer » kaerañ Breizh ez eo moarvat Roc’h-an-Argoed. Pediñ a ra ac’hanoc’h d’ober ur veaj en amzer. Sellit pegen brav eo he ramparzhioù, he c’hastell hag hec’h annezoù kozh ! Kêr bleuniet-kaer, zo birvilh enni a-hed ar bloaz gant he boutikloù brav, he falieroù hag he stalioù artizaned arz.\nFlondrenn ar Blavezh, a dreuz bro Pondi ag an norzh d’ar c’hreisteiz, a ginnig un ardremez glazvezek dudius-meurbet. Met ar chapelioù hag ar feuteunioù a-leizh eo dreist-holl zo danvez ur sell enno. Kement a lec’hiadoù sakr a bed ac’hanoc’h da veajiñ. Yao !\nGant he mogerioù kreñv eo heñvel a-walc’h Gwenrann ouzh ur seurt “Carcassona ar c’hornôg”. A-dreñv ar gouriz maen-se avat e weler splann, gant toennoù maen-glas an tiez kozh, emañ ar gêr arz hag istor-se e Breizh. Dont a ra he finvidigezhioù diwar ar paludoù-holen, anezho lec’hioù strobinellus ha lintrus.\nEtre Leon ha Treger emañ bae Montroulez, ul lec'h kaer ur bern enezennoù bras pe bihan strewet ennañ . Er bloavezhioù 1900 e oa diouzh ar c'hiz, e-touez an arzourien, bezañ e gourenez Karanteg. Ne c'haller ket komz eus al lec'h-se anez komz ivez eus Enez Kalod a yeer betek enni war droad pa vez izel ar mor. It da welet an oufoù traezh findudius a gaver enni, plijet e viot, sur ha neket marteze !


Notennou war aviel Sant Lukaz - Le Diocèse de Quimper et Léon\nAccueil - Les évangiles en breton - An Aviel hervez Sant Lukaz - Notennou war aviel Sant Lukaz\nNotennou war aviel Sant Lukaz\n14 « Da vare ar huz-heol… » Evid ar Juzevien, eun devez a bade euz eur huz-heol d’eun all : « hag e oe eun abardaez, hag e oe eur beure » a lavar deom an Testamant-Koz. Emaom amañ eta da ’fin ar zabat. Difenn a oa da zougenn eun den euz eul leh d’eun all a-raog ar huz-heol.\n42 «… anvet Pask » : Gweled notenn 62 e Sant Vaze.\n43 «… em gwad » : Gweled notenn 63, Sant Vaze.\n44 «… A anver madoberoureien » : Eun ano a enor hag a zo bet douget gand meur a roue en Ejipt.\n48 «… her roas dezo » : kement-se a zigase da zoñj dezo eur ar Goan-Ziweza, er Gambr-Lid.\n50 «… promesa va Zad » : Ar Spered Santel, an hini a dle cheñch kalonou an dud, ha lakaad da zond Rouantèlèz Doue, evel m’eo displeget gand Sant Lukaz e levr « Oberou an Ebestel ».\nPennad 24 Pennad 24


Pajenn:Le Gonidec - Bibl Santel pe Levr ar Skritur Sakr, eil levr.djvu/403 - Wikimammenn\nPajenn:Le Gonidec - Bibl Santel pe Levr ar Skritur Sakr, eil levr.djvu/403\nJézuz a lavaraz dézhan̄ : Hé lavaroud a réz.\n12. Hag ô véza bét tamallet gan̄t prin̄sed ar véleien, ha gan̄d ann hénaoured, na respoun̄taz nétrâ.\n13. Neûzé Pilat a lavaraz d’ézhan̄ : Ha na glevez-té két pégémen̄d a desténiou a lavar ann dûd-zé enn da énep ?\n14. Ha na respoun̄taz kéd eur gér d’ézhan̄, enn hévelep doaré ma oé souézet-meurbed ar mérer.\n15. Hôgen ar mérer en doa ar boaz da leûskel d’ar bobl, enn eunn deiz goél-brâz, ann hini eûz ar brizounierien a venné d’ézhô.\n16. Ha neûzé éz oa eur prizounier brudet brâz, a c’halved Barabbaz.\n17. Hôgen Pilat ô véza hô strollet a lavaraz d’ézhô : Pehini a vennit-hu a laoskfenn d’é-hoc’h, Barabbaz, pé Jézuz, a c’halveur Krist ?\n18. Râg gouzoud a réa pénaoz dré érez oa hô doa hé werzet.\n19. Hôgen é-pâd édo war hé gador a varnédigez, hé c’hrég a gasaz eur ré da lavaroud d’ézhan̄ : Na vézet nétrâ étré ann dén dinam-zé ha té. Râk gwall heskinet ounn béd hiriô gan̄d eur wélédigez enn abek d’ézhan̄.\n20. Hôgen prin̄sed ar véleien, hag ann hénaoured a aliaz ar bobl da c’houlenni Barabbaz, ha da lakaat Jézuz da golla hé vuez.\n21. Mérer ar vrô a lavaraz éta d’ézhô : Péhini anézhô hô daou a vennit-hu a laoskfenn d’é-hoc’h ? Hag hî a lavaraz : Barabbaz.\n22. Pilat a lavaraz d’ézhô : Pétrâ a rinn éta euz a Jézuz, a zô galvet Krist ?\n23. Holl é léverjon̄t : Ra vézô staget ouc’h ar groaz. Ar mérer a lavaraz d’ézhô : Pé droug éta en deûz-hén̄ gréat ? Hag hî a c’harmé kréoc’h, ô lavarout : Ra vézô staget ouc’h ar groaz.\n24. Pilat ô wélout pénaoz na c’hounézé nétrâ, hôgen é kreské ann dispac’h, a géméraz dour, hag a walc’haz hé zaouarn dirâg ar bobl, ô lavarout : Didamall ounn eûz a c’hoad ann dén dinam-zé : war-n-hoc’h é kouézô.\n25. Hag ann holl bobl a respoun̄taz hag a lavaraz : Ra gouézô hé c’hoad war-n-omp-ni, ha war hor bugalé.\n26. Neûzé é laoskaz d’ézhô Barabbaz : ha goudé béza lékéat skourjéza Jézuz, é lékéaz anézhan̄ étré hô daouarn évit béza staget ouc’h ar groaz.\n27. Neûzé soudarded ar mérer ô véza kaset Jézuz é léz ar varn, é stroljon̄t war hé drô ann holl vrézélidi :\n28. Hag hî ô véza hé ziwisket, a lékéaz war hé drô eur van̄tel tané.\n29. Hag ô véza gwéet eur gurunen gan̄t spern, é lékéjon̄d anézhi war hé benn, gan̄d eur gorsen enn hé zourn déou. Hag ô pléga ar glin dira-z-han̄, é réan̄t goab anézhan̄, ô lavarout : Dématîd, roué ar Iuzevien.\n30. Hag ô véza skoped out-han̄, é kémerjon̄d ar gorsen hag é skojon̄t gan̄t-han̄ war hé benn.\n31. Ha goudé béza gréat goab anézhan̄, é tennjon̄d ar van̄tel diwar-n-ézhan̄, hag ô véza hé wisket gan̄d hé ziḻad hé-unan, é kaschon̄d anézhân̄ évid hé lakaad oud ar groaz.\n32. Hôgen pa’z éan̄d er-méaz é kavchon̄t eunn dén eûz a Ziren, hanvet Simon ; hag é lékéchon̄d anézhan̄ da zougen hé groaz.\n33. Hag é teujon̄d enn eul léac’h galvet Golgota, da lavaroud eo, Kalvar.\n34. Hag é rôjon̄d d’ézhan̄ da éva gwîn ha béstl mesket gan̄t-han. Ha p’én doé tan̄véet, na fellaz kéd d’ézhan̄ éva.\n35. Hôgen goudé m’hô doé hé staged ouc’h ar groaz, é rannjon̄d hé ziḻad étré-z-hô, oc’h hô deûrel d’ar sort ; évit ma vijé sévénet ar péz a zô bét lavaret gan̄d ar Profed ével-henn : Ranned hô deûz va diḻad étré-z-hô, hag hô deûz taolet va zae d’ar sort.\n36. Hag ô véza azézet é tiwallen̄d anézhan̄.\n37. Hag é lékéjon̄t a-ziouc’h d’hé benn eur skrid war béhini é oa ann abeg eûz hé varnédigez : HÉ-MAN EO JÉZUZ ROUÊ AR IUZEVIEN (G).\n38. Neûzé é oé lékéad oud ar groaz gan̄t-han̄ daou laer ; unan war ann dourn déou, hag eunn all war ann dourn kleiz.\nAdtapet diwar « https://br.wikisource.org/w/index.php?title=Pajenn:Le_Gonidec_-_Bibl_Santel_pe_Levr_ar_Skritur_Sakr,_eil_levr.djvu/403&oldid=154851 »\nKemmoù diwezhañ degaset d'ar bajenn-mañ d'an 20 Her 2019, da 18:40.


A hloër Mari én nean - Wikimammenn\nA hloër Mari én nean\nJ.-M. Galles, 1829 (p. 289-293)\n◄ Ag er mercheu a havaledigueah a zou étré Jesus ha Mari A hloër Mari én nean A vonheur Sant Yehan, de béhani é ras Jesus Mari aveit mam ►\nA hloër Mari én nean.\nCOMMANDET, Guirhiés santel, commandet a jamæs én nean ar er Batriarchet, drès péré é oh bet dré hou fidélité ; ar er Brofétet hac ar en Apostolet, drès péré é oh bet dré hou cred hac hou courage.\nCommandet ar er Vartyret, drès péré é oh bet dré hou patiantæt dalhable ; ar er Gùirhiéset, drès péré é oh bet dré hou purtæt ; ar ol er-ré just, drès péré é oh bet dré hou humilité ; ar ol en Ælet, drès péré é oh bet dré hou ç’aboeissance ; ar ol er Séraphinet, drès péré é oh bet dré hou caranté.\nM’hou admire ha m’hou ç’inour ar en tròne liguernus-cé ar béhani é oh aséet, hac ar béhani, dré hou pouvoër étal en Eutru Doué, é oh retirance er béherion, soutén er-ré just, espérance er-ré affliget, recour ol en dut ag en doar.\nMe drugairéca Doué ag er gloër-zé quer bras de béhani en dès hou saüet, ha rac m’en dès vennet ma vehai bet lodêc én hi hou corf memb quênt en dé ag er résurrection général.\nJust oai ma vehai bet exant ag er gorromple ag er bé er horf-cé quer pur, é pehani en dès pliget guet Doué hum obér den.\nMæs pihue a éellou jamæs comprenein er gloër-zé ? Ma n’en dès jamæs lagat gùélet, ria scoharn cleüet ; ma n’en dès jamæs calon mab-dén comprenet er péh en dès preparet Doué d’er-ré er hâr, a ni a gomprenou er péh en deoai preparet teoh, hui péhani en dès ean câret mui eit ol er Sænt assamble ?\nEr gloër a béhani é jouisset a zou réglet non pas hemb quin ar er vrastet a hou rang, mæs hoah ar er vrastet a hou mérit.\nEit jugein ag en ihuéldæt ag er gloër-zé, ne faut meit considérein é ma é vam propre en dès vennet Doué glorifiein.\nMæs èl me ma brassoh pé bihannoh gloër er Sænt, revé me ma bet brassoh pé bihannoh ou mérit, hou rang a zou ehué sel-ihuelloh mé ma bet caërroh hou vertuïeu.\nHui e hoès én nean ur rang particuliér, ur rang difforhet doh hani er-réral ; hui a zou attaüe, gùir-é, infinimant izelloh eit Doué, mæs attaüe calz ihuelloh eit ol er péh n’en dé quet Doué.\nJaugeable oai m’en devehai bet en droët de gommandein d’en Ælet ha d’er Sænt, en hani de béhani en deoai Jesus reit er bouvoër de gommandein dehou ean-memb.\nAh ! guet péh gred é rantant-ind deoh queti-quetan en aboeissance hac en inourieu a zeliant teoh !\nCoutant ha joïus ag er berh e hoès ar nehai, ind hou chervige guet un dinérdæt a galon péhani a zou agréable de Zoué ean-memb.\nInd a drugairéca hemb cesse en Eutru Doué ag er græceu vras ha particuliér en dès accordet teoh, hac ind en trugairéca ag er gloër hemb par a ra deoh.\nPéh ur joé, péh ur houtantemant ér mêlationeu a rant teoh hui-memb ! Péh un dinérdæt ér santimanteu ou dès aveit-oh !\nO péh un desir ou dès ind ma veoh hanaüet én ur fæçon quer parfæt ar en doar èl ma oh én nean, a-cel-fin ma teoh de gommandein é caloneu ol en dut, ha ma veoh inouret partout.\nRouannés amiable ag er guær à Sion, a m’em bou er bonheur de vêlein hou mab, ha d’hou mêlein hui-memb é compagnoneah er Sænt ? A me vou un dé lodêc ér pligeadurieu hemb par péré a ra hou partage ?\nMe mab, eit hum accouragein ha derhel ferm ér hombadeu a zeliet souténein eit donnet de bèn a ol er péh a éel parrat doh hou ponheur, chonget liés ér madeu éternel-zé a brepar Doué deoh, mar dalhet de gombattal guet courage.\nChonget liés e ma question ag ur gloër péhani hou tigollou infinimant a ol en disprisance a éellér gobér a hanoh, hac ag un tresor péhani hou tigollou infinimant a ol er misérieu a éelleoh en dout d’andur.\nAg ur repos péhani hou tigollou infinimant a ol ou labourieu, hac ag ur gonsolation péhani hou tigollou Ìnfinimant a ol hou souffranceu.\nEl n’en dès meit Doué a zou bras, n’en dès meit ou a éel rein recompanseu bras ha véritable. Én ihuern ean a bunis èl un Doué, hac én nean ean a recompanse èl un Doué.\nO me mab ! mar e hoès er bonheur de zonnet de bèn ag en affær a hou salvedigueah, hui a ùélou Doué, hui er posséou, hui er hârou, ha jamaas ne chuéhehet doh er gùélet, doh er possédein, doh er hârein ; rac Doué, péhani a zou perpet er memb èn ou é hunan, a zou perpet neué aveit er-ré eurus.\nÉn dameurance bouprable ag en nean tout a zou pligeadur hemb souffrance, joé hemb chagrin, repos hemb néance, peah hemb dougeance, jouissance hemb dioustemant.\nInou n’en dès quin volanté, quin caranté meit volanté ha caranté Doué. Doué a zou tout é peb tra. Cavouit a rér tout én ou. Pinhuic, puissant, eurus vér guet-ou hac èl d’ou.\nEit hou poud en eurustet-zé, labouret ; me mab, labouret hemb arsàu. Ne laret quet : Guerçou zou ma combattan, déja e mès douguet quement ha quement a victoérieu ; ne mès-mé groeit assès ? Ne vou sauvet meit en hani en devou dalhet mad bet er fin.\nO Guirhiés, péhani a zou, arlerh Jesus ; me espérance ha mem buhé ! obtenet-teign er græce de chervige Doué guet ur fidelité dalhable, ha discoeit-teign hou mab Jesus arlerh er vuhé-men a forbanereah.\nMar dé capable en doustér hemb quin ag é hræce de lacat un inean de danhoual ar en doar er bonheur ag en nean, ha de rein dehi santein péh quen amiable é, pétra vou er gùélet ean-memb ha jouissein a nehou ?\nAdtapet diwar « https://br.wikisource.org/w/index.php?title=A_hloër_Mari_én_nean&oldid=105901 »\nKemmoù diwezhañ degaset d'ar bajenn-mañ d'an 19 Eos 2017, da 10:07.